cyanic-selkie/wikianc huggingface dataset:
ହାଡ଼
କାର୍ଯ୍ୟ
ହାଡ଼ ଏକ କାରଖାନା ଭଳି କାମ କରେ । ହାଡ଼ର ଗଠନ ପ୍ରଣାଳୀ ଏକ ଅଦ୍ଭୁତ ପ୍ରକାରର । ଏହାର ଭିତରଟା ପୋଲା । ତା ଭିତରେ ରକ୍ତର ବଡ଼ ବଡ଼ କେନାଲମାନ ଅଛି । ତାରି ଭିତରେ ରକ୍ତ ତିଆରି କାରଖାନା । ଏ ଗୁଡ଼ିକ ଭିତରୁ ଜଙ୍ଘ ହାଡ ଅଣ୍ଟା ହାଡ ଆଉ ପିଠି ହାଡମାନଙ୍କ ଭିତରେ ଏସବୁ ରକ୍ତ ତିଆରି କାରଖାନା ମାନ ଅଛି । ଅନ୍ୟମାନଙ୍କ ଭିତରେ ଏପରି ବଡ଼ ବଡ଼ କାରଖାନା ନାହିଁ ।
ଶରୀରର ହାଡ଼ ଭିତରୁ କେତେକ ଲମ୍ବା ହାଡ । କେତେକ ପତଳା ହାଡ ଓ କେତେକ ଛୋଟ ଛୋଟ ହାଡ ଅଛନ୍ତି । ଏଇ ସମସ୍ତଙ୍କର ସେଇ ପୋଲା ଭିତରଟାକୁ କେନସାଲାସ ହାଡ କହନ୍ତି । କମ୍ପେକ୍ଟ ହାଡ ଉପରେ ଗୋଟିଏ ପରଦା ଅଛି । ତାକୁ ପେରିଅଷ୍ଟିଆମ କହନ୍ତି। ସେଇ ପରଦାଟା ନୂଆ ହାଡ କରାଇବାରେ ପାରଙ୍ଗମ । ହାଡ଼ ଉପରେ ମାଡ ବାଜି ଭାଙ୍ଗିଗଲେ ଏଇ ପରଦାଟା ଲାଗିପଡ଼ି ନୂଆହାଡ କରିପକାଏ ।
ଶରୀର ଯେତେବେଳେ ଜନ୍ମ ନେଇଥିଲା ସେତେବେଳେ ହାଡ଼ ସବୁ ଏତେ ଟାଣୁଆ ନ ଥିଲୁ । ଗୋଟିଏ ଛୋଟ ଜନ୍ମ କେନାଲ ଦେଇ ଜନ୍ମ ହେବାକୁ ହେଲେ ନରମା ହାଡ଼ର ଆବଶ୍ୟକତା ରହିଥିଲା ଯାହା ହାଡ ବେଶ ବଙ୍କେଇ ଆସି ଯାଇ ପାରେ । ଜନ୍ମ ନେଲା ପରେ ହାଡ଼ ବଢିବାକୁ ଆରମ୍ଭ କରିଥାଏ ଓ ଶରୀର ବେଶୀ ବେଶୀ ଖାଇଥାଏ । କାଲସିଅମଦ୍ୱାରା ହୃଷ୍ଟପୁଷ୍ଟ ହୋଇ ହାଡ଼ ବଢିଥାଏ। କ୍ୟାଲସିୟମ ଅଭାବରେ ହାଡ଼ ନରମ ହୁଏ ଓ ଅଷ୍ଟିଓ ମୋଲାସିଆ ବା ରିକେଟସ୍ ରୋଗରେ ଆକ୍ରାନ୍ତ ହୋଇଥାଏ ।
ଉପାଦାନ
ହାଡ଼ ଭିତରେ ପ୍ରାୟ ୧ କିଲୋଗ୍ରାମ କାଲସିଅମ ଅଛି । ଅଥଚ ଅଧଗ୍ରାମ ହେବ କାଲସିଅମ ଶରୀରର ରକ୍ତରେ ସବୁବେଳେ ଖେଳି ବୁଲୁଚି । ସେଇ ରକ୍ତର କାଲସିଅମ ଶରୀରର ବହୁତ କାମରେ ଲାଗେ । କେତେ କାଲସିଅମ ଓ ଫସଫରସ ଶରୀରର ରକ୍ତରେ ବୁଲିବ ତାହା ଶରୀରର ପାରାଥାଇରଏଡ ଗ୍ରନ୍ଥିର ରସ ନିର୍ଣ୍ଣୟ କରେ । ସେ ଗ୍ରନ୍ଥିର ରସ କୌଣସି କାରଣରୁ ବେଶି ବେଶି ବାହାରିଲେ ହାଡ଼ରୁ କାଲସିଅମ ରକ୍ତକୁ ଚାଲିଯିବାକୁ ବାଧ୍ୟ ହୁଏ - ଫଳରେ ହାଡ ନରମା ହୋଇଯାଏ ଓ କେତେବେଳେ ଭାଙ୍ଗି ମଧ୍ୟ ଯାଏ । କାଲସିଅମ ଚାଲିଗଲେ ଫସଫରସ ମଧ୍ୟ ଚାଲିଯାଏ ଏବଂ ରକ୍ତରେ ବେଶୀ କାଲସିଅମ ଓ ଫସଫରସ ରହିଲେ ବୃକକରେ ପଥର ହୋଇଯାଇ ବୃକକଟି ବେମାରିଆ ହୋଇଯାଏ ଓ ମଣିଷ ଯୁରିମିଆଁ ରୋଗରେ ଆକ୍ରାନ୍ତ ହୋଇଯାଇ ମରିଯାଏ। ଶରୀରରେ ପାରାଥାଇରଏଡ ଖୁବ୍ ଭଲ ଭାବରେ କାମ କଲେ ଏମିତି ଆଶଙ୍କା ନ ଥାଏ। ଶରୀର ବୁଢ଼ା ହୋଇଗଲେ ହାଡ଼ କାଲସିଅମକୁ ଧରି ରଖି ପାରେନାହିଁ, ଆସ୍ତେ ଆସ୍ତେ ନରମା ହୋଇଯାଏ, ଭଙ୍ଗୁର ପ୍ରବଣ ହୋଇଯାଏ ।
ହାଡ଼ଭଙ୍ଗା
ଶରୀର ଯଦି କୌଣସିଠିଁ ଜୋରରେ ଠୋକର ଖାଏ ବା କେଉଁଠି ଉପର ଜାଗାରୁ କଚାଡି ପଡେ, ଆମ ଦେହରେ ସେତେବେଳେ ଅନେକ ପ୍ରକାରର ଭଙ୍ଗାରୁଜା ହୋଇଯାଏ । ଅଳ୍ପ ଆଘାତରେ ହାଡ଼ ଅଳ୍ପ ବାଙ୍କିଯାଇ ଗୋଟାଏ ପାଖ ଚଡକିଯାଏ । ତାକୁ ଡାକ୍ତରମାନେ ଗ୍ରୀନଷ୍ଟିକ ଭାଙ୍ଗ କହନ୍ତି । କେତେବେଳେ ବା ପୁରାପୁରି ଭାଙ୍ଗିଯାଇ ଦିଖଣ୍ଡ ହୋଇଯାଏ । ସେତେବେଳେ ପୁରା ଭାଙ୍ଗ ଓ କେତେବେଳେ ବା ଖଣ୍ଡ ଖଣ୍ଡ ହୋଇଯାଏ ସେତେବେଳେ ତାକୁ କମ୍ମିନ୍ଯୁଟେଡ ଭାଙ୍ଗ କହନ୍ତି । ମୁଣ୍ଡ ହାଡ ବେଳେ ବେଳେ ଭାଙ୍ଗିଯାଇ ଭିତରକୁ ପଶି ଯାଏ । ତାକୁ ଡିପ୍ରେସଡ ଭାଙ୍ଗ କହନ୍ତି । ଏ ସବୁ ଭାଙ୍ଗ ହେଲାବେଳେ ଶରୀରର ଚମଡା କେତେବେଳେ କେତେବେଳେ କଣା ହୋଇଯାଇ ବାହାର ପବନ ସଙ୍ଗେ ହାଡ ଭଙ୍ଗାର ସଂଯୋଗ ରଖେ , ସେତେବେଳେ ଡାକ୍ତରମାନେ ତାକୁ କମ୍ପାଉଣ୍ଡ ଭାଙ୍ଗ କହନ୍ତି ଓ ବହୁ ଯତ୍ନ ସହକାରେ ଚିକିତ୍ସା କରନ୍ତି । ଚମଡା ଛିଣ୍ଡି ନ ଥିଲେ ଭାଙ୍ଗଟି ସିମ୍ପଲ ଭାଙ୍ଗ ବୋଲି ପରିଚିତ ହୁଏ ଓ ସହଜରେ ଚିକିତ୍ସା ହୁଏ। ଶଲ୍ୟ ଚିକିତ୍ସକମାନେ ହାଡ଼ର ଭାଙ୍ଗକୁ ଯୋଡ଼ାଯୋଡି କରି ପ୍ଳାଷ୍ଟର କରି ଦିଅନ୍ତି । ଗୋଡ ହାଡ ବା ପିଠିହାଡ ଭାଙ୍ଗିଗଲେ ଡାକ୍ତରମାନେ ପ୍ରାୟ ତିନିମାସ ପ୍ଳାଷ୍ଟର କରି ଦିଅନ୍ତି । ଅନ୍ୟ ଜାଗାର ହାଡ ଭାଙ୍ଗିଗଲେ ସାଧାରଣତଃ ଦେଢମାସ ପ୍ଳାଷ୍ଟର ରହେ ।
ରୋଗ
ଏସବୁ ଆଘାତ ପାଇ ଭାଙ୍ଗିବା ଛଡା ଆଉ ଗୋଟାଏ ବେମାରି ହାଡର ଗଣ୍ଠିମାନଙ୍କରେ ହୁଏ । ସେ ହେଲା ଆର୍ଥ୍ରାଇଟିସ୍ ବେମାରି। ଏହା ହେଲେ ହାଡ ଆଉ କାମ କରି ପାରେ ନା । ଗଣ୍ଠିମାନେ ଆଉ ଚଳନ୍ତି ନାହିଁ । ଅନ୍ୟ ଗୋଟାଏ ମାରାତ୍ମକ ବେମାରି ହେଲା କର୍କଟ ବେମାରି । ଥରେ ବାହାରିଲେ ଆଉ କିଛି ଉପାୟ ନ ଥାଏ।
ଚିକିତ୍ସା
ଆଜିକାଲିକା ଅସ୍ଥିସଲ୍ୟ ଚିକିତ୍ସା ବହୁତ ଆଗେଇ ଗଲାଣି । ନାନା ପ୍ରକାରର ଭଲ ଇସ୍ପାତର କଣ୍ଟା, ସ୍କୃ , ପ୍ଳେଟ ଇତ୍ୟାଦି ଦେଇ ଭଙ୍ଗା ହାଡକୁ ଯୋଡ଼ା ଯାଇପାରୁଛି । ବେମାରିଆ ଗଣ୍ଠିକୁ କାଟି ବାହାର କରି ଦେଇ ନୂଆ ଇସ୍ପାତର ଗଣ୍ଠି ଲଗାଇ ଦେଇ ପାରୁଛନ୍ତି । ସୁନ୍ଦର ସୁନ୍ଦର କୃତ୍ରିମ ହାତ ବା ଗୋଡ ଲଗାଯାଇ ପାରୁଛି ।
ଶରୀର ଅନ୍ତେ ହାଡ ବର୍ଷ ବର୍ଷ ଧରି ଶରୀରର ସତ୍ତାକୁ ବଞ୍ଚାଇ ରଖିଥାଏ । ମଣିଷର ପୂର୍ବପୁରୁଷମାନଙ୍କର ହାଡ, ଯାହା ହଜାର ହଜାର - ଏପରିକି କୋଟି କୋଟି ବର୍ଷ ଧରି ମାଟିତଳେ ବା ବରଫ ଭିତରେ ପୋତି ହୋଇ ରହି ଥିଲା ଏବେ ବାହାରୁଛି । ସେଥିରୁ ପୁରାତନ କାଳର ମଣିଷର ଆକାର ବିଷୟରେ ଅନେକ ତଥ୍ୟ ମିଳୁଛି।
ଅଧିକ ତଥ୍ୟ
ଶ୍ରେଣୀ:ଚିକିତ୍ସା ବିଜ୍ଞାନ
ଜ୍ଞାନୀନ୍ଦ୍ର ବର୍ମା
ରଚନାବଳୀ
ଜ୍ଞାନୀନ୍ଦ ବର୍ମାଙ୍କ ଲିଖିତ କିଛି ରଚନାବଳୀ ହେଲା:
ଅନୁବାଦ
ସେ ଏଜରା ପାଉଣ୍ଡ, ବାଲ୍ଟ ହ୍ୱାଇଟମ୍ୟାନ, ଟି. ଏସ. ଇଲିଅଟ, ଏମିଲି ଜୋଲା ଓ ମରିସ ମେଟର୍ଲିଙ୍କ  କବିତା ଅନୁବାଦ କରିଥିଲେ ।
ଆଧାର
ଶ୍ରେଣୀ:୧୯୧୬ ଜନ୍ମ ଶ୍ରେଣୀ:୧୯୯୦ ମୃତ୍ୟୁ ଶ୍ରେଣୀ:ଓଡ଼ିଆ ନାଟ୍ୟକାର ଶ୍ରେଣୀ:ଓଡ଼ିଆ ଅନୁବାଦକ
ଲେଖୁଲେଖୁ ଲେଖିଦେଲି
ଲେଖୁଲେଖୁ ଲେଖିଦେଲି, ୨୦୧୪ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି ଚଳଚ୍ଚିତ୍ରଟିର ପ୍ରଯୋଜନା କରିଥିଲେ ସୀତାରାମ ଅଗ୍ର‌ୱାଲ । ଏହି ଚଳଚ୍ଚିତ୍ରଟିର କାହାଣୀ ଲେଖିଥିଲେ ସିଦ୍ଧାର୍ଥ ଅଗ୍ର‌ୱାଲ । ଶ୍ରୀକାନ୍ତ ଗୌତମ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସୁଶାନ୍ତ ମଣି ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ବିକାଶ ଦାସ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।
ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବାବୁଶାନ୍ ଏବଂ ଝିଲିକ୍ । ଅଙ୍କିତା ଭୌମିକ, ପ୍ରିୟଙ୍କା ମହାପାତ୍ର, ସାତ୍ୱକି ମିଶ୍ର, ମହାଶ୍ୱେତା ରାୟ, ଅପରାଜିତା ମହାନ୍ତି, ପୃଥିରାଜ ନାୟକ, ହରିହର ମହାପାତ୍ର, ଶିବାନୀ ଆଦି କଳାକାରମାନେ ଏହି କଥାଚିତ୍ରଟିରେ ବିଭିନ୍ନ ଭୂମିକାରେ ଅଭିନୟ କରିଥିଲେ ।
ଗୀତ ଓ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିକାଶ ଦାସ । ଶ୍ରୀକାନ୍ତ ଗୌତମ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ ।
ଅଧିକ ତଥ୍ୟ
ଶ୍ରେଣୀ:୨୦୧୪ର ଓଡ଼ିଆ କଥାଚିତ୍ର
ଟ୍ରିଚିନୋସିସ
ଟ୍ରିଚିନୋସିସ (ଇଂରାଜୀ ଭାଷାରେ Trichinosis) ଏକ ପରଜୀବୀ ରୋଗ (parasitic disease) ଯାହା ଟ୍ରିଚିନେଲା (Trichinella) ପରଜୀବୀଦ୍ୱାରା ସୃଷ୍ଟି ହୁଏ । ଅନ୍ତନଳୀରେ ପ୍ରାରମ୍ଭିକ ସଂକ୍ରମଣ ସମୟରେ ତରଳ ଝାଡ଼ା, ପେଟ ଯନ୍ତ୍ରଣା (abdominal pain) ଓ ବାନ୍ତି ହୁଏ । ସଂକ୍ରମଣ ହେବାର ଏକ ସପ୍ତାହ ପରେ ଏହାର ଲାର୍ଭା ସ୍ଥାନାନ୍ତର ହୋଇ ମାଂସପେଶୀକୁ ଗଲେ ମୁହଁ ଇଡିମା/ଫୁଲା, ଆଖିଧରା, ଜ୍ୱର, ମ୍ୟାଲଜିଆ/ମାଂସପେଶୀରେ ଯନ୍ତ୍ରଣା (muscle pains) ଓ ରାସ (rash) ହୁଏ । କିଛି ସଂକ୍ରମଣ ଲକ୍ଷଣହୀନ ମଧ୍ୟ ହୁଏ । ସଂକ୍ରମଣ ଜଟିଳ ହେଲେ ମାୟୋକାର୍ଡ଼ାଇଟିସ (inflammation of heart muscle), କେନ୍ଦ୍ରୀୟ ସ୍ନାୟୁ ମଣ୍ଡଳରେ ସମସ୍ୟା ଓ ନିମୋନିଆ ହୁଏ ।
ଅସିଦ୍ଧ ଟ୍ରିଚିନେଲା ସିସ୍ଟ (cysts) ଥିବା ମାଂସ ଖାଇଲେ ଏହି ରୋଗ ବ୍ୟାପେ । ଅଧିକାଂଶ ସମୟରେ ଘୁଷୁରୀ ମାଂସ ଓ ବେଳେ ବେଳେ ଭାଲୁ ଓ କୁକୁର ମାଂସ ଖାଇଲେ ଏହି ରୋଗ ହୁଏ । ଅନେକ ଟ୍ରିଚିନେଲା ସବଟାଇପ ଯେପରିକି ଟ୍ରିଚିନେଲା ସ୍ପାଇରାଲିସ ଯୋଗୁ ମଧ୍ୟ ରୋଗ ହୁଏ । ପାକସ୍ଥଳୀରେ ସିସ୍ଟରୁ ଲାର୍ଭା ବାହାରେ । ଏହି ଲାର୍ଭା ଅନ୍ତନଳୀ କାନ୍ଥରେ ପଶି ସେଠାରେ ବୟଃପ୍ରାପ୍ତ ହୁଅନ୍ତି । ଏକ ସପ୍ତାହ ପରେ ଏମାନେ ଲାର୍ଭା ଛାଡ଼ନ୍ତି ଯାହା ସ୍ଥାନାନ୍ତର ହୋଇ ରେଖାକୃତ ମାଂସପେଶୀକୁ voluntarily controlled muscles ଯାଇ ସେଠାରେ ସିସ୍ଟ ସୃଷ୍ଟି କରନ୍ତି । ଲକ୍ଷଣ ଦେଖି ରୋଗ ସନ୍ଦେହ କଲା ପରେ ସେରୋଲୋଜି (antibodies in the blood) ପରୀକ୍ଷାରୁ ବା ତନ୍ତୁ ବାୟୋପ୍ସି (tissue biops) କରି ସେଥିରେ ଲାର୍ଭା ପାଇଲେ ସନ୍ଦେହ ନିଧାର୍ଯ୍ୟରେ ପରିଣତ ହୁଏ ।
ଏହି ରୋଗର ପ୍ରାୟ ୧୦,୦୦୦ ସଂକ୍ରମଣ ବର୍ଷକୁ ହୁଏ । ନିକଟ ଅତୀତରେ ଯୁକ୍ତରାଷ୍ଟ୍ର ଆମେରିକା, ଚୀନ, ଆର୍ଜେଣ୍ଟିନା ଓ ରୁଷିଆ ସମେତ ଅତି କମ୍‌ରେ ୫୫ଟି ଦେଶରେ ଏହି ରୋଗ ଥିବା ଚିହ୍ନଟ ହୋଇଛି । ଏହି ରୋଗ ଗ୍ରୀଷ୍ମ ପ୍ରଧାନ ଦେଶମାନଙ୍କରେ ସାଧାରଣ ହେଉଥିଲେ ମଧ୍ୟ ଏହି ଦେଶମାନଙ୍କରେ ଅଳ୍ପ ସଂଖ୍ୟକ ହୁଏ । ଟ୍ରିଚିନୋସିସ ରୋଗ ହାର ସନ ୧୯୪୦ରେ ଯୁକ୍ତରାଷ୍ଟ୍ର ଆମେରିକାରେ ୪୦୦ ଥିବା ବେଳେ ସନ ୨୦୦୦ରେ ମାତ୍ର ୨୦ ଥିବା ଚିହ୍ନଟ ହୋଇଥିଲା । ଏହି ରୋଗ ଯୋଗୁ ମୃତ୍ୟୁ ହାର ଅତି ନ‌ଗନ୍ୟ ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଜୟପୁର, କୋରାପୁଟ
ଜୟପୁର ଏକ ଭାରତୀୟ ସହର । ଏହା ଓଡ଼ିଶାର କୋରାପୁଟ ଜିଲ୍ଲାର ସଦର ମହକୁମା କୋରାପୁଟ ସହରରରୁ ୨୧ କିମି ଦୂରରେ ଅବସ୍ଥିତ ।
ଜୟପୁର
ଆପଣ ଖୋଜୁଥିବା ପ୍ରସଙ୍ଗଟି ତଳଲିଖିତ ପ୍ରସଙ୍ଗମାନଙ୍କ ଭିତରୁ ଗୋଟିଏ ହୋଇଥାଇ ପାରେ:
ଜୟପୁର, କୋରାପୁଟ
ଭୂଗୋଳ ଓ ଜଳବାୟୁ
ଜୟପୁର ସହର ଉ: ୧୮.୮୫° ପୁ: 82.୫୮°ରେ ଅବସ୍ଥିତ । ଏହାର ହାରାହାରି ଉଚ୍ଚତା ପ୍ରାୟ ମି: ୬୫୯ (୨୧୬୫ ଫୁଟ) । ଓଡ଼ିଶାର ଅନ୍ୟ ଭାଗ ଭଳି ଜୟପୁର ସହର ମଧ୍ୟ ଏକ ମୌସୁମୀ ଅଞ୍ଚଳ । ତେବେ ଏହି ସହରରେ ଯଥେଷ୍ଟ ମାତ୍ରାରେ ଗରମ ଓ ପ୍ରବଳ ଶୀତ ମଧ୍ୟ ହୋଇଥାଏ । ଶୀତ ଋତୁ (ଅକ୍ଟୋବର ମାସ ଏବଂ ଫେବୃଆରୀ ମାସ ମଧ୍ୟରେ) ଏଠାକାର ପର୍ଯ୍ୟଟନ ଅନୁକୂଳ ପାଗ ।
ଜୟପୁର ରାଜପ୍ରାସାଦ
ଜୟପୁର ରାଜପ୍ରସାଦ ଏହି ସହର ଉପକଣ୍ଠରେ ଥିବା ଏକ ପୁରାତନ ରାଜମହଲ । ଏଠାରେ ଥିବା ଦରବାର ହଲ ମଧ୍ୟରେ ଅଭ୍ର, ରୂପା, ସୂନା, ଚନ୍ଦନ କାଠ, ଗୋଲାପକାଠ ସହ ବିଭିନ୍ନ ପ୍ରକାର ଅଙ୍କନ ଆଦି ସାଇତା ହୋଇ ରହିଛି ।
ବାହାର ଲିଙ୍କ
ଶ୍ରେଣୀ:କୋରାପୁଟ ଜିଲ୍ଲାର ଗାଆଁ ଓ ସହର
ପ୍ରମୋଦ କୁମାର ମହାନ୍ତି
ପ୍ରମୋଦ କୁମାର ମହାନ୍ତି ( ୨୬ ଜାନୁଆରୀ ୧୯୪୨ - ୨ ଫେବୃଆରୀ ୨୦୨୨ ), କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ଜଣେ ଓଡ଼ିଆ କବି ଥିଲେ ।
ବ୍ୟକ୍ତିଗତ ଜୀବନ
କବି ମହାନ୍ତି, ୧୯୪୨ମସିହାରେ ଜଗତସିଂହପୁର ଜିଲ୍ଲାର ବିରିଡିଠାରେ ଜନ୍ମଗ୍ରହଣ କରିଥିଲେ । ଅଲାଣ୍ଡୋ ଉ.ପ୍ରା. ବିଦ୍ୟାଳୟ ଓ ଅଳକା ହାଇସ୍କୁଲରେ ସେ ପାଠ ପଢ଼ିଥିଲେ । ରେଭେନ୍ସା ମହାବିଦ୍ୟାଳୟରୁ ସେ ମନୋବିଜ୍ଞାନରେ ସ୍ନାତକ ଶିକ୍ଷା ହାସଲ କରିଥିଲେ । ସ୍ନାତକ ଶିକ୍ଷା ସମାପ୍ତ କରିବାପରେ ସେ ଚିନ୍ତାମଣି ବିଦ୍ୟାପୀଠରେ କିଛି ଦିନ ଶିକ୍ଷକତା କରିଥିଲେ । ପରେ ସ୍ନାତକୋତ୍ତର ଶିକ୍ଷା ସମାପ୍ତ କରିବାପରେ ବାଙ୍କି ମହାବିଦ୍ୟାଳୟରେ ଅଧ୍ୟାପନା ଆରମ୍ଭ କରିଥିଲେ । ପରେ ସେ ଭୁବନେଶ୍ବରସ୍ଥିତ ରାଜ୍ୟ ଗ୍ରାମ୍ୟ ଉନ୍ନୟନ ପ୍ରତିଷ୍ଠାନରେ ମନୋବିଜ୍ଞାନର ଅଧ୍ୟାପନା କରି, ସେହି ଅନୁଷ୍ଠାନରୁ ନିର୍ଦ୍ଦେଶନା-ଅଧ୍ୟାପକ ପଦରେ ଥାଇ ୧୯୯୪ ମସିହାରେ ଅବସର ଗ୍ରହଣ କରିଥିଲେ ।
ସାହିତ୍ୟିକ ଜୀବନ
ଶୈଶବରୁ ସାହିତ୍ୟ ପ୍ରତି ସେ ଆକର୍ଷିତ ଥିଲେ । ହାଇସ୍କୁଲରେ ପଢ଼ିଲା ବେଳେ, ସବୁଜପଲ୍ଲୀ ନାମରେ ଏକ ହାତଲେଖା ପତ୍ରିକା ବାହାର କରୁଥିଲେ । ପରବର୍ତ୍ତୀ ସମୟରେ ଏହି ପତ୍ରିକାର ନାମ ବଦଳି ମୈତ୍ରୀ ହୋଇଥିଲା । ସବୁଜପଲ୍ଲୀ ଓ ମୈତ୍ରୀ ପତ୍ରିକାରୁ ହିଁ ପ୍ରମୋଦଙ୍କର ଲେଖାଲେଖି ଆରମ୍ଭ ହୋଇଥିଲା ।
ପ୍ରମୋଦ, ଜଣେ ସହକାରୀ ଶିକ୍ଷକ ଭାବରେ ନିଜର ବୃତ୍ତିଗତ ଜୀବନ ଆରମ୍ଭ କରିଥିଲେ । ପରବର୍ତ୍ତୀ ସମୟରେ ଭଦ୍ରକ ମହାବିଦ୍ୟାଳୟରେ, ମନୋବିଜ୍ଞାନର ଗବେଷକ ଭାବରେ ଯୋଗଦାନ କରିଥିଲେ । ସେଠାର ଅନୁକୁଳ ପରିବେଶ, ମହାନ୍ତିଙ୍କୁ କବିତା ଲେଖିବା ପାଇଁ ପ୍ରେରଣା ଯୋଗାଇଥିଲା । ପ୍ରଜାତନ୍ତ୍ର, କଳିଙ୍ଗ ପ୍ରଭୃତି ପତ୍ରିକାରେ ତାଙ୍କର କବିତା ପ୍ରକାଶିତ ହେବାକୁ ଲାଗିଲା । ବିଭିନ୍ନ ପତ୍ରପତ୍ରିକା ଓ  ସ୍ମରଣିକାରେ ପ୍ରକାଶିତ କବିତାକୁ ଏକାଠିକରି, କ୍ରମଶଃ ନାମକ କବିତା ସଂକଳନ ପ୍ରକାଶିତ ହେଲା ।
ମୃତ୍ୟୁ
୨୦୨୨ ମସିହା ଫେବୃଆରୀ ୨ ତାରିଖଦିନ ଭୁବନେଶ୍ୱରଠାରେ ପ୍ରମୋଦଙ୍କର ମୃତ୍ୟୁ ଘଟିଥିଲା ।
ଆଧାର
ଶ୍ରେଣୀ:୧୯୪୨ ଜନ୍ମ ଶ୍ରେଣୀ:୨୦୨୨ ମୃତ୍ୟୁ ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ ଶ୍ରେଣୀ:ବିଷୁବ ପୁରସ୍କାର ସମ୍ମାନିତ ଶ୍ରେଣୀ:ଝଙ୍କାର ପୁରସ୍କାର ସମ୍ମାନିତ ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ ଶ୍ରେଣୀ:ଓଡ଼ିଆ ଲେଖକ ଶ୍ରେଣୀ:ଗଣସମ୍ପାଦନା ଅଭିଯାନ ୧୦୦୦୦ରେ ତିଆରି ପ୍ରସଙ୍ଗ
ପ୍ରଭାସ ଶତପଥୀ
ଓଡ଼ିଶାରେ ଜନ୍ମିତ ଜଣେ ଜଣାଶୁଣା ଓଡ଼ିଆ ଲେଖକ ଓ ଅନୁବାଦକ ଥିଲେ ।
ଆଧାର
ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ଓଡ଼ିଆ ସାହିତ୍ୟ ଶ୍ରେଣୀ:ସାହିତ୍ୟିକ ଶ୍ରେଣୀ:ଅନୁବାଦକ
ଭାସ୍କରେଶ୍ୱର ମନ୍ଦିର
ଭାସ୍କରେଶ୍ୱର ମନ୍ଦିର ଭୁବନେଶ୍ୱରରେ ଥିବା ଏକ ଶୈବ ମନ୍ଦିର ଅଟେ । ଏହା ଗଙ୍ଗବଂଶୀୟ ରାଜାଙ୍କଦ୍ୱାରା ଦ୍ୱାଦଶ ଶତାବ୍ଦୀରେ ନିର୍ମିତ ।
ଅବସ୍ଥିତି
ଭୁବନେଶ୍ୱରର ରବିଟକିସ ଛକରୁ ଦୟାନଦୀ ଦିଗରେ ଯାଇଥିବା ଟଙ୍କପାଣି ରୋଡ଼ର ବାମ ପାର୍ଶ୍ୱରେ ଭାସ୍କରେଶ୍ୱର ମନ୍ଦିର ଅବସ୍ଥିତ । ରବିଟକିସ ଛକରୁ ଏହାର ଦୂରତା ପ୍ରାୟ ୧.୫ କିଲୋମିଟର । ଏହା ନିକଟରେ ବ୍ରହ୍ମେଶ୍ୱର ମନ୍ଦିର ରହିଛି ।
ସ୍ଥାପତ୍ୟ
ଭାସ୍କରେଶ୍ୱର ମନ୍ଦିର ଏକ ଦ୍ୱିତଳୀୟ ମନ୍ଦିର ଅର୍ଥାତ ମନ୍ଦିରଟି କଳିଙ୍ଗ ସ୍ଥାପତ୍ୟ ଶୈଳୀଠାରୁ ଭିନ୍ନ । ଏହାର ପିଢ଼ା ବିମାନ ରହିଛି । ମନ୍ଦିର ଗର୍ଭଗୃହରେ ୨.୭୪ ମିଟର (ପ୍ରାୟ ୯ ଫୁଟ) ଉଚ୍ଚତାର ଶିବଲିଙ୍ଗ ରହିଛି, ଯାହାଙ୍କୁ ମନ୍ଦିରର ଉଭୟ ତଳରୁ ଦେଖିହେବ । ମନ୍ଦିରର ଉତ୍ତର ଦିଗରେ ଥିବା ଏକ ଶିଡ଼ିଦ୍ୱାରା ଦ୍ୱିତୀୟ ତଳକୁ ଯାଇହୁଏ । ପ୍ରଥମ ତଳରେ ବାହାରକୁ ଯିବାକୁ ଚାରିଦିଗରେ ଚାରିଟି ବାଟ ରହିଛି । ମନ୍ଦିରର ଉଭୟ ତଳ ପଞ୍ଚରଥ ଶୈଳୀରେ ନିର୍ମିତ । ପାର୍ଶ୍ୱଦେବତା ଭାବେ ଗଣେଶ, କାର୍ତ୍ତିକେୟ ଏବଂ ପାର୍ବତୀ ଅବସ୍ଥିତ । ସ୍ଥାନୀୟ ଲୋକଙ୍କ ବିଶ୍ୱାସାନୁଯାୟୀ ଶିବଲିଙ୍ଗର ପ୍ରତ୍ୟହ ଆକାର ବୃଦ୍ଧି ଘଟୁଛି ।
ଆଧାର
ଶ୍ରେଣୀ:ହିନ୍ଦୁ ମନ୍ଦିର ଶ୍ରେଣୀ:ଓଡ଼ିଶାର ହିନ୍ଦୁ ମନ୍ଦିର
ପକୋଡ଼ା
ପକୋଡ଼ା, ଯେମିତି କି, ପକଡ଼ି, ପୋନାକୋ ମଧ୍ୟ କୁହାଯାଇଥାଏ । ଏହା ଏକ ତେଲରେ ଛଣା ହୋଇଥିବା ଜଳଖିଆ ଅଟେ । ମୂଳ ରୂପେ ଭାରତର ଉପ-ମହାଦ୍ୱୀପରେ ଏହା ଦେଖା ଦେଇଥାଏ, ଖାସ କରି ଭାରତ, ବଙ୍ଗଳାଦେଶ, ନେପାଳ ଏବଂ ପାକିସ୍ତାନରେ ଏହା ପ୍ରସିଦ୍ଧ ଅଟେ ।
ତିଆରି
ପକୋଡ଼ା ଏକ ଖାଦ୍ୟ ପଦାର୍ଥ ଯାହା, ପିଆଜ, ବାଇଗଣ, ଆଳୁ, ପନିର, ଫୁଲ କୋବି, ଲଙ୍କା, ଟମାଟୋ କିମ୍ବା କେବେ କେବେ ବ୍ରେଡ଼ ସହିତ ତିଆରି ହୋଇଥାଏ । ଏହା ମୁଖ୍ୟତଃ ବେସନରୁ ପ୍ରସ୍ତୁତ ହୋଇଥାଏ । ବେସନରେ ଲୁଣ, ବେକିଂ ପାଉଡର, ପାଣି ସହିତ ପ୍ରସ୍ତୁତ କରାଯାଉଥିବା ଆବଶ୍ୟକୀୟ ପରିବା ମିଶାଇ ତିଆରି କରାଯାଇଥାଏ । ପରେ ଏହାକୁ ତେଲରେ ଛୋଟ ଛୋଟ ଆକାରରେ ଗଢ଼ି ଛଣା ଯାଇଥାଏ । ସବୁଠାରୁ ଲୋକପ୍ରିୟ ପକୋଡ଼ା ଭିତରେ ପିଆଜ ପକୋଡ଼ା, ଆଳୁ ପକୋଡ଼ା, ପନିର ପକୋଡ଼ା, ଚିକେନ ପକୋଡ଼ା, ବାଇଗଣ ପକୋଡ଼ା ଇତ୍ୟାଦି ରହିଥାଏ ।
ଆଧାର
ଶ୍ରେଣୀ:ଦକ୍ଷିଣ ଏସୀୟ ଖାଦ୍ୟ
ସ୍ପେନ
ସ୍ପେନ, (ଅଧିକାରିକ ଭାବେ ସ୍ପେନର ରାଜତନ୍ତ୍ର) ମୁଖ୍ୟତଃ ଦକ୍ଷିଣ-ପୂର୍ବ ଇଉରୋପରେ ଥିବା ଏକ ଦେଶ। ଏହା ପ୍ରାୟତଃ ଇବେରିୟ ପ୍ରାୟଦ୍ୱୀପରେ ଅବସ୍ଥିତ ଏବଂ ଏହାର ଦୁଇଟି ଆଫ୍ରିକୀୟ ପରୀକ୍ଷେତ୍ର ଅଛି (ଯଥା କେଉଟା ଏବଂ ମେଇଆ) । ଏହାର ଏକ ଦ୍ୱୀପକୁଞ୍ଜ (କନାରୀ ଦ୍ବୀପ) ଆଫ୍ରିକୀୟ ତଟଠାରୁ  ୧୦୦ କିମି ଦୂରତାରେ ଅବସ୍ଥିତ ଏବଂ ଅନ୍ୟ ଏକ ଦ୍ୱୀପକୁଞ୍ଜ (ବାଲେଆରିକ ଦ୍ବୀପ) ମଧ୍ୟ ସାଗରରେ ଅବସ୍ଥିତ । ଏହା ହେଉଛି ଏକ ମାତ୍ର ଇଉରୋପୀୟ ଦେଶ ଯିଏ ଆଫ୍ରିକା ସହିତ ଏକ ଭୌତିକ ସୀମା ଭାଗ କରେ । ଅଲବୋରାନ ସାଗରରେ ଅବସ୍ଥିତ ଅନେକ ଦ୍ବୀପ ମଧ୍ୟ ଏହି ଦେଶର ଅଂଶ ଅଟନ୍ତି । ସ୍ପେନର ମୁଖ୍ୟଭୂମି ଉତ୍ତରରେ ଫ୍ରାନ୍ସ, ପଶ୍ଚିମରେ ପର୍ତ୍ତୁଗାଲ ଏବଂ ଦକ୍ଷିଣରେ ଇଂଲଣ୍ଡ ସହିତ ଭୌତିକ ସୀମା ଭାଗ କରେ । ଏହା ଦକ୍ଷିଣ ଏବଂ ପୂର୍ବରେ ଭୂମଧ୍ୟ ସାଗରଦ୍ୱାରା ଘେରି ହୋଇ ଅଛି କେବଳ ଗୋଟେ ଛୋଟ ଭୂମି ସୀମାକୁ ଛାଡି଼ଦେଲେ (ଜିବ୍ରାଲଟାର) ଯାହାକି ଏକ ଇଂରେଜ କ୍ଷେତ୍ର  ।
୫,୦୫,୯୯୦ ବର୍ଗ କିମିର ଭୌତିକ କ୍ଷେତ୍ର ସହିତ ସ୍ପେନ ପଶ୍ଚିମ ଇଉରୋପର ଦ୍ୱିତୀୟ ସର୍ବବୃହତ, ଦକ୍ଷିଣ ଇଉରୋପ ଏବଂ ଇଉରୋପୀୟ ସଂଘରର ସର୍ବବୃହତ ଏବଂ ଇଉରୋପୀୟ ମହାଦ୍ୱୀପର କ୍ଷେତ୍ର ଅନୁଯାୟୀ ସର୍ବବୃହତ ଦେଶ । ଜନସଂଖ୍ୟା ଅନୁଯାୟୀ ଏହା ଇଉରୋପର ଷଷ୍ଠ ଏବଂ ଇଉରୋପୀୟ ସଂଘର ପଞ୍ଚମ ସର୍ବବୃହତ ଦେଶ  । ଏହାର ରାଜଧାନୀ  ମାଦ୍ରିଦ ଏବଂ ଅନ୍ୟ ପ୍ରମୁଖ ସହର ଅଟନ୍ତି ବାର୍ସିଲୋନା (Barcelona), ୱାଲେନ୍ସିଆ (Valencia), ସେବିୟା(Sevillia),ମାଲାଗା(Málaga) ଏବଂ ବିଲ୍ବାଓ(Bilbao) ।
ଆଧୁନିକ ମଣିଷ ପ୍ରଥମେ ଇବେରିୟ ପ୍ରାୟଦ୍ୱୀପରେ ପାଖାପାଖି ୩୫,୦୦୦ ବର୍ଷ ତଳେ ଆସିଥିଲେ । ସେଠାରେ ଅନେକ ସଂସ୍କୃତି ସମକାଳୀନ ହୋଇରହିଥିଲେ । ଏହା ୨୦୦ ଖ୍ରିଷ୍ଟ ପୂର୍ବରେ ରୋମାନ୍ ଶାସନ ଅଧିନରେ ଆସିଗଲା, ଯାହା ଫଳରେ ଏହାର ନାମ ହିସ୍ପାନିଆ ରଖାଗଲା (ଅନ୍ୟ ଏକ ପୁରୁଣା ନାମରୁ ଅଣାଯାଇଅଛି) । ୪୭୬ ଖ୍ରୀଷ୍ଟାବ୍ଦରେ ପଶ୍ଚିମ ରୋମାନ୍ ସାମ୍ରାଜ୍ୟର ପତ୍ତନପରେ ଏହା ଜର୍ମାନ ଆଦିବାସୀ ପରିସଂଘଦ୍ୱାରା ଆକ୍ରମଣର ଶିକାର ହୋଇଥିଲା ଏବଂ ପରେ ସେମାନଙ୍କଦ୍ୱାରା ଅପେକ୍ଷାକୃତ ସ୍ୱତନ୍ତ୍ର ରାଜ୍ୟର ପ୍ରତିଷ୍ଠା ଦେଖିଥିଲା । ଶେଷରେ ସମସ୍ତ ରାଜ୍ୟମାନଙ୍କୁ ଭିସିଗଥ୍ମାନଙ୍କଦ୍ୱାରା "ଟୋଲେଡୋ ସାମ୍ରାଜ୍ୟ"ରେ ଏକତ୍ରୀତ କରିଥିଲେ ।
ପ୍ରାରମ୍ଭିକ ଅଷ୍ଟମ ଶତାବ୍ଦୀରେ ଏହି ଟୋଲେଡୋ ସାମ୍ରାଜ୍ୟ ଏକ ମୁସଲମାନ ସାମ୍ରାଜ୍ୟ (ଉମୟଦ ଖାଲିଫାଗିରି) ଅଧୀନରେ ଆସିଯାଇଥିଲା ଯେଉଁମାନେ ୭୧୧ ମସିହା ସୁଦ୍ଧା ପ୍ରାୟଦ୍ୱୀପର ଅଧିକାଂଶ ଅଂଚଳରେ ଶାସନ କରୁଥିଲେ । ଏହି ସମୟରେ ମାତ୍ର ପ୍ରାୟଦ୍ୱୀପର ଉତ୍ତର ଦିଗରେ ଅଳ୍ପକିଛି ଖ୍ରୀଷ୍ଟିଆନ ସାମ୍ରାଜ୍ୟ ନିଜର ସାମ୍ରାଜ୍ୟ ଜାରି ରଖିଥିଲେ । ଏହି ଖ୍ରୀଷ୍ଟିଆନ ଏବଂ ମୁସଲମାନ ସାମ୍ରାଜ୍ୟଙ୍କ ମଧ୍ୟରେ ଅନେକ ଯୁଧ୍ୟ ହୋଇଥିଲା ଯୋଉଟାକୁ ଇବେରିୟ ପୁନଃବିଜୟ ବୋଲି କୁହାଯାଏ । ଧୀରେ ଧୀରେ କରି ପନ୍ଦରଶହ ଶତାବ୍ଦୀର ଶେଷରେ ପୁରା ପ୍ରାୟଦ୍ୱୀପ ଖ୍ରୀଷ୍ଟିଆନମାନଙ୍କ ଅଧୀନରେ ଥିଲା ଯେଉଁମାନେ ୧୪୯୨ରେ ଇବେରିୟ ପ୍ରାୟଦ୍ୱୀପର ଶେଷ ଖାଲିଫାରାଜ (ଗ୍ରାନାଡାର ଖାଲିଫାରାଜ)କୁ ହରାଇବାରେ ସଫଳ ହୋଇଥିଲେ ଏବଂ ଏହା ସହ ସ୍ପେନ ଗୋଟେ କ୍ୟାଥୋଲିକ ରାଜତନ୍ତ୍ର ଅଧୀନରେ ଆସିଗଲା । ପ୍ରାରମ୍ଭିକ ଆଧୁନିକ ଯୁଗରେ ସ୍ପେନ ଦୁନିଆର ପ୍ରଥମ "ବିଶ୍ୱ ସାମ୍ରାଜ୍ୟ" ରୂପରେ ପରିଣତ ହୋଇଥିଲା ଯାହା ପୃଥିବୀରେ ଗୋଟେ ବୃହତ ସାଂସ୍କୃତିକ ଏବଂ ଭାଷାବିତ୍ତ୍ୱିକ ପରମ୍ପରା ଛାଡ଼ିଯାଇଛି ଯାହା ପାଖାପାଖି ୫୭ କୋଟି ସ୍ପାନିଶ ଭାଷାବାସୀ ଲୋକଙ୍କୁ ଅନ୍ତର୍ଭୁକ୍ତ କରେ । ସ୍ୱର୍ଣ୍ଣିମ ଯୁଗରେ ଏହା କଳା ଏବଂ ବିଜ୍ଞାନରେ ଅନେକ ଅଗ୍ରଗତି କରିଥିଲା ।
ସ୍ପେନ ଏକ ଧର୍ମନିରପେକ୍ଷ ସଂସଦୀୟ ଗଣତନ୍ତ୍ର ଏବଂ ରାଜା ଫେଲିପେଙ୍କ ଅଧୀନରେ ଗୋଟେ ସଂସଦୀୟ ରାଜତନ୍ତ୍ର । ଏହା ଗୋଟେ ପ୍ରମୁଖ ବିକଶିତ ଦେଶ ଯାହାର ଆୟ ଉଚ୍ଚ  । ଏହା ପୃଥିବୀର ୧୪ତମ ସର୍ବବୃହତ ଅର୍ଥନୀତି (ନାମମାତ୍ର ସକାଳ ଘରୋଇ ଉତ୍ପାଦ(ନୋମିନାଲ ଗ୍ରୋସ ଡୋମେସ୍ଟିକ ପ୍ରଡକ୍ଟ) ଅନୁସାରେ ଏବଂ ୧୬ତମ ସର୍ବବୃହତ ଅର୍ଥନୀତି(କ୍ରୟ ଶକ୍ତି କ୍ଷମତା ଅନୁସାରେ) । ଏହା ସଂଯୁକ୍ତ ରାଷ୍ଟ୍ରର(ୟୁ ଏନ), ଇଉରୋପୀୟ ସଂଘ(ଉ ଏନ), ଇଉରୋପୀୟ ପରିଷଦ(ସି ଓ ଇ), ଇବେରିୟ ଆମେରିକୀୟ ରାଜ୍ୟ ସଂଗଠନ, ଭୂମଧ୍ୟ ସାଗର ସଂଗଠନ, ନାଟୋ, ଇଉରୋପେର ସୁରକ୍ଷା ଏବଂ ସହକାରିତା ସଂଗଠନ ଏବଂ ସହକାରିତା ଏବଂ ବିକାଶ ସଂଗଠନର ସଦସ୍ୟ  । ଯଦିଓ ଏହା ଜି-୨୦ର ସଦସ୍ୟ ନୁହେଁ, ତଥାପି ଏହାକୁ ଜି-୨୦ରେ ସମସ୍ତ ଶିଖର ସମ୍ମିଳନୀରେ ଭାଗ ନବର ଏକ ସ୍ଥାୟୀ ନିମନ୍ତ୍ରଣ ମିଳିଛି ଯୋଉଁଟାକି ବାସ୍ତବରେ ସ୍ପେନକୁ  ଜି-୨୦ର ଏକ ସଦସ୍ୟ ବନାଉଛି ।
ଇତିହାସ
ଇବେରିଆ ପ୍ରଥମେ ଗୋଟେ ମୁଖ୍ୟତଃ ବାସକସ, ଇବେରିୟ ଏବଂ କେଲଟିକ ଲୋକଙ୍କଦ୍ୱାରା ବସବାସ କରାଯାଇଥିବା ଭୂମି ଭାବେ ଇତିହାସରେ ପ୍ରଥମେ ବର୍ଣ୍ଣନା କରାଯାଇଛି | ଏହାର ପଶ୍ଚିମ ତଟରେ ଫୋନେସୀୟ ଲୋକମାନେ ବସତି ସ୍ଥାପନ କରି କାଦିଜ଼ ଏବଂ ମାଲାଗା ପରି ଇଉରୋପର ଅତି ପୁରାତନ ସହରମାନ ପ୍ରତିଷ୍ଠା କରିଥିଲେ | ଶେଷରେ ଏହା କାରଥେନିଜୀୟ ସାମ୍ରାଜ୍ୟରେ ସଂଯୁକ୍ତ ହୋଇଥିଲା | ଏହା ରୋମାନ ସାମ୍ରାଜ୍ୟ ବିରୁଦ୍ଧରେ ଘଟିଥିବା ପିୟୁନିକ ଯୁଧ୍ୟର ରଙ୍ଗମଞ୍ଚ ଥିଲା |ଶେଷରେ ଏହା ପୁରାପୁରି ଭାବେ ରୋମାନ ସାମ୍ରାଜ୍ୟ ଅଧୀନରେ ଆସିଯାଇଥିଲା | ମଧ୍ୟ ଯୁଗରେ ଏହା ଗୋଥିକ ସାମ୍ରାଜ୍ୟ ଅଧୀନରେ ଆସିଥିଲା ଏବଂ ଅଷ୍ଟମ ଶତାବ୍ଦୀରେ ଏହା ଉତ୍ତର ଆଫ୍ରିକାରୁ ଆସିଥିବା ମୁସଲମାନଙ୍କ ଶାସନ ଅଧୀନରେ ଆସିଥିଲା | ଧୀରେ ଧୀରେ ଏହା ପୁରାପୁରି ଭାବେ ଖ୍ରୀଷ୍ଟିଆନ ମାନଙ୍କ ଅଧୀନରେ ଆସିଥିଲା ଯେଉଁ ପ୍ରକ୍ରିୟାତା ପ୍ରାୟ ୮ ଶତାବ୍ଦୀ ଧରି ଲାଗି ରହିଥିଲା | ସ୍ପେନ ଧୀରେ ଧୀରେ ଏକ ବିଶ୍ବପିଆଇ ସାମ୍ରାଜ୍ୟର ଅଧିପତି ବନିଲା |ଏହି ସମୟରେ ଏହା ଇଉରୋପର ସବୁଠୁ ଶକ୍ତିଶାଳୀ ସାମ୍ରାଜ୍ୟ ଥିଲା | ଏବଂ ଏହା ନିଜର ଏହି ଉପାଧିକୁ ୧.୫ ଶତାବ୍ଦୀ ପର୍ଯ୍ୟନ୍ତ ସାଇତି କରି ରଖିଥିଲା | ଏହା ୩ ଶତାବ୍ଦୀ ପର୍ଯ୍ୟନ୍ତ ପୃଥିବର ସର୍ବବୃହତ ସମୁଦ୍ର ପର ସାମ୍ରାଜ୍ୟ ଥିଲା ।
ଆଧାର
ଶ୍ରେଣୀ:ଦେଶ ଶ୍ରେଣୀ:ଇଉରୋପ
କାଠଯୋଡ଼ି ନଦୀ
thumb|କାଠଯୋଡ଼ି ନଦୀ କାଠଯୋଡ଼ି ଓଡ଼ିଶାର କଟକ ଜିଲ୍ଲାରେ ଥିବା ମହାନଦୀର ଏକ ଶାଖାନଦୀ । ଏହା ନରାଜଠାରେ ବିଭାଜିତ ହୋଇଛି । ଏହାର ଦକ୍ଷିଣ ଶାଖା କୁଆଖାଇ ନାମରେ ଜଣା ଓ ପୁରୀ ଜିଲ୍ଲା ଆଡ଼କୁ ବହିଯାଇଛି । ତେଣୁ ବନ୍ୟା ସମୟ ବ୍ୟତୀତ ବାକି ସମୟରେ କିଛି ଜଳ ବହିଯାଇଥାଏ । ଏଠାରେ ୨୦୦୮ ପରଠାରୁ କାଠଯୋଡ଼ି ମହୋତ୍ସବ ପାଳିତ ହୋଇଆସୁଅଛି ।
thumb|କାଠଯୋଡ଼ି ନଦୀ
ଅବସ୍ଥାନ
ଏହା କଟକ ସହରରେ ଅବସ୍ଥିତ ।
ଆଧାର
ଶ୍ରେଣୀ:ଓଡ଼ିଶାର ନଦୀଗୁଡ଼ିକ ଶ୍ରେଣୀ:କଟକ ଜିଲ୍ଲା ଶ୍ରେଣୀ:କାଠଯୋଡ଼ି ନଦୀ
ସାନ୍ତାଳ ଜନଜାତି
ଜୀବନ
ଭାରତରେ ନାନା ଜନ ଯାତିର ଆଦିବାସୀ ବସବାସ କରିଥାନ୍ତି |ସେମାନଙ୍କ ଭିତରୁ ସାନ୍ତାଳ ଜନ ଜାତି ଅନ୍ୟତମ | ଏମାନଙ୍କର ଜୀବନ ଅତି ସରଳ ଅଟେ | ଏମାନେ ପ୍ରତି ମୁହୁର୍ତ୍ତରେ ଜୀବନକୁ ଅତି ଆନନ୍ଦରେ ବିତାଇଥାନ୍ତି |ଏମାନେ ବଂଚିବା ପାଇଁ ସଦାସର୍ବଦା ସଂଗ୍ରାମ କରିଥାନ୍ତି ।ଏମାନଙ୍କର ଖାଇବା,ପିଇବା ଓ ଚାଲିଚଳନ ଅତି ସାଧାରଣ ଅଟେ | ଓଡ଼ିଶା ଏକ ଆଦିବାସୀ ପ୍ରଧାନ ରାଜ୍ୟ |ସମୁଦାୟ ୩୦ଟି ଜିଲ୍ଲା ମଧ୍ୟରୁ ସବୁଠାରୁ ବୃହତମ ଜିଲ୍ଲା ମୟୁରଭଞ୍ଜରେ ଶତକଡା ୫୫ ଭାଗ ଆଦିବାସୀ ଜନ ଯାତିର ଲୋକେ ବାସ କରନ୍ତି |ଏମାନଂକ ଜୀବନ ଜିବିକା ମାଟି,ପାଣି,ଜିବଜନ୍ତୁ,ଗଛଲତା,ଝରଣା,ପାହାଡକୁ ନେଇ ଅତି ସହଜ,ସରଳ ଓ ଚପଳ ଭାବେ ଚାଲିଥାଏ |ଭୂୟା,କଲହ,ବାଥୁଡି,ପରଜା ଓ ସାନ୍ତାଳ ପ୍ରଭୃତି ଜନ ଜାତି ନାଚିନାଚି ପ୍ରକୃତି କୋଳରେ ହଜାଇ ଦିଅନ୍ତି |ମକର,କରମା ପୂଜା ଓ ବିଭିନ ଧର୍ମ ବିଶ୍ୱାସ ପୂଜାକୁ ଏମାନେ ଅତି ଆନନ୍ଦର ସହ ପାଳନ କରିଥାନ୍ତି |
ଜୀବିକା
ଜୀବନକୁ ବଂଚାଈବା ପାଇଁ ଏମାନେ ବିଭିନ୍ନ ଜୀବିକା ଉପରେ ନିର୍ଭର କରିଥାନ୍ତି |ସେମାନେ ମୁଖ୍ୟତଃ ଚାସ ଉପରେ ନିର୍ଭର କରିଥାନ୍ତି | ସେମାନେ ବର୍ଷରେ ଦୁଈ ପ୍ରକାରର ଫସଲ କାଯ୍ୟ କରନ୍ତି, ରବି ଫସଲ ଓ ଖରିଫ ଫସଲ |ଏମାନେ ମୁଖ୍ୟ ଧାନ ଚାଷ କରିଥାନ୍ତି |ଧାନକୁ ଅମଳ କରି କିଛି ଧାନ ଖାଈବା ପାଈ ଘରେ ରଖନ୍ତି ଓ ଦରକାର ସମୟରେ କିଛି ଧାନ ବଜାରରେ ବିକ୍ରି କରି ଟଂକା ଉପାର୍ଜନ କରିଥାନ୍ତି |ତାହାଛଡା ସେମାନେ ଖରା ଦିନେ ନଦୀ ପାଖରେ ପନିପରିବା ଚାଷ କରି ଜୀବିକା ଅର୍ଜନ କରିଥାନ୍ତି |ତାହା ସହିତ ସେମାନେ ଜଂଗଲରୁ କାଠ ,ସାଳ ପତ୍ର ,ଛତୁ, ମହୁଲ,କେଂନ୍ଦୁ ପତର ଓ ନିମ୍ବ ମଞିକୁ ସଂଗ୍ରହ କରି ବିକ୍ରି କରିଥାନ୍ତି |
ତାହା ସହିତ କେତେକ ସାନ୍ତାଳି ମହିଳାମାନେ ହାଟରେ ହାନ ଡିଆ ବିକ୍ରି କରି ପଇସା ପାଇଥାନ୍ତି | ସେମିତି କେତେକ ପୁରୁଷ ଲୋକମାନେ ଚଣା ଦୋକାନି ହୋଇ ହାଟ,ଖେଳ ପଡ଼ିଆ ଓ ମେଳାରେ ଚଣା ବିକ୍ରି କରି ଟଂକା ରୋଜଗାର କରିଥାନ୍ତି | ଚାଷରୁ ଯାହା ଅର୍ଥ ପାଇଥାନ୍ତି ,ତାହା ପରିବାର ପାଇ ନିଅଁଟ ପଡ଼ିଥାଏ | ତେଣୁ ଅର୍ଥର ଅଭାବ ଯୋଗୁ ଏମାନେ ସହରକୁ ଯାଇ କାମ କରି ଅର୍ଥ ଉପାର୍ଜନ କରନ୍ତି |
ସାନ୍ତାଳମାନଙ୍କର ଜୀବନ
ଭାରତ ବର୍ଷରେ ନାନା ଜନ ଜାତିର ଆଦିବାସୀ ବସବାସ କରନ୍ତି | ସେମାନଙ୍କ ଭିତରୁ ସାନ୍ତାଳ ଜନ ଜାତି  ଅନ୍ୟତମ | ଏମାନଙ୍କର ଜୀବନ ଅତି ସରଳ ଅଟେ | ପ୍ରତି ମୁହୁରତରେ ଜୀବନକୁ ଅତି ଆନନ୍ଦରେ ବିତାଇ ଥାନ୍ତି | ଏମାନେ ବଞ୍ଚିବା ପାଇଁ ସଂଗ୍ରାମ କରି ଥାନ୍ତି |ଜୀବନ ଯାପନ ଅତି ସରଳ ଅଟେ |ସାନ୍ତାଳ ମାନଙ୍କର ସଂସ୍କୃତି ସମସ୍ତଙ୍କୁ ଆକର୍ଷିତ କରିପାରିଛି |
ଶ୍ରେଣୀ:ଓଡ଼ିଶାର ଅନୁସୂଚିତ ଜନଜାତି
ଓସାମା ବିନ ଲାଦେନ
ଧନୀ ବିନ୍ ଲାଦେନ ପରିବାରର ସଦସ୍ୟ ଥିବା ଓସାମା ୧୯୯୪ ମସିହା ପର୍ଯ୍ୟନ୍ତ ଥିଲେ ଜଣେ ସାଉଦି ଆରବ ନାଗରିକ । ପିତା ମମ୍ମଦ ବିନ ଅୱଦ ବିନ ଲାଦେନ ସାଉଦି ଆରବର ଜଣେ ବିଶିଷ୍ଟ ଧନୀ ତଥା ସାଉଦି ବିନ ଲାଦେନ ଗ୍ରୁପ ନାମକ ଏକ ନିର୍ମାଣକାରୀ ସଂସ୍ଥାର ପ୍ରତିଷ୍ଠାତା । ତାଙ୍କ ମାତା ଆଲିଆ ଘେନେମ ସିରିଆର ଲାଟାକିଆର ଏକ ଧର୍ମନିରପେକ୍ଷ ମଧ୍ୟବିତ୍ତ ପରିବାରରୁ ଆସିଥିଲେ । ଓସାମା ସାଉଦି ଆରବରେ ଜନ୍ମଗ୍ରହଣ କରିଥିଲେ ଏବଂ ୧୯୭୯ ପର୍ଯ୍ୟନ୍ତ ଦେଶର ବିଶ୍ୱବିଦ୍ୟାଳୟରେ ଅଧ୍ୟୟନ କରିଥିଲେ । ସେତେବେଳେ ସେ ଆଫଗାନିସ୍ତାନରେ ସୋଭିଏତ୍ ୟୁନିଅନ୍ ବିରୁଦ୍ଧରେ ଲଢୁଥିବା ପାକିସ୍ଥାନରେ ମୁଜାହିଦ୍ଦିନ ବାହିନୀରେ ଯୋଗ ଦେଇଥିଲେ । ସେ ଆରବ ଜଗତରୁ ଆଫଗାନିସ୍ତାନକୁ ଅସ୍ତ୍ରଶସ୍ତ୍ର, ଟଙ୍କା ଏବଂ ଯୁଦ୍ଧବିମାନ ଯୋଗାଇ ମୁଜାହିଦ୍ଦିନମାନଙ୍କୁ ପାଣ୍ଠି ଯୋଗାଇବାରେ ସାହାଯ୍ୟ କରିଥିଲେ ଏବଂ ଅନେକ ଆରବଙ୍କ ମଧ୍ୟରେ ଲୋକପ୍ରିୟତା ହାସଲ କରିଥିଲେ । ୧୯୮୮ରେ ସେ ଅଲ-କାଏଦା ଗଠନ କରିଥିଲେ । ସେ ୧୯୯୨ରେ ସାଉଦି ଆରବରୁ ଦେଶାନ୍ତର (ବହିଷ୍କୃତ) ହୋଇ ସୁଦାନ ଚାଲିଯାଇଥିଲେ ଏବଂ ଆମେରିକାର ଚାପ ତାଙ୍କୁ ୧୯୯୬ରେ ସୁଦାନ ଛାଡିବାକୁ ବାଧ୍ୟ କରିଥିଲା । ଆଫଗାନିସ୍ତାନରେ ଏକ ନୂତନ କର୍ମକ୍ଷେତ୍ର(କ୍ୟାମ୍ପ)ର ପ୍ରତିଷ୍ଠା ହେବାପରେ ସେ ଆମେରିକା ବିରୁଦ୍ଧରେ ଯୁଦ୍ଧ ଘୋଷଣା କରିଥିଲେ ଏବଂ ଅନେକ ଥର ବିସ୍ଫୋରଣ ତଥା ଆନୁଷଙ୍ଗିକ ଆକ୍ରମଣ ଆରମ୍ଭ କରିଥିଲେ । ଆମେରିଉକା ଦୁତାବାସ ବିସ୍ଫୋରଣ ମାମଲାରେ ଜଡ଼ିତ ହେବା ପରେ ବିନ୍ ଲାଡେନ ଆମେରିକାର ଫେଡେରାଲ୍ ବ୍ୟୁରୋ ଅଫ୍ ଇନଭେଷ୍ଟିଗେସନ୍ (FBI) ତାଲିକାରେ ଦଶ ମୋଷ୍ଟ ୱାଣ୍ଟେଡ୍ ପଳାତକ ଏବଂ ମୋଷ୍ଟ ୱାଣ୍ଟେଡ୍ ଆତଙ୍କବାଦୀଙ୍କ ତାଲିକାରେ ରହିଥିଲେ ।
ଆଦ୍ୟ ଜୀବନ
ଓସାମା ବିନ୍ ମହମ୍ମଦ ବିନ୍ ଆୱାଦ ବିନ୍ ଲାଦେନ ସାଉଦି ଆରବର ରିୟାଦରେ ଜନ୍ମଗ୍ରହଣ କରିଥିଲେ । ପିତା ୟେମେନ ମହମ୍ମଦ ବିନ୍ ଆୱାଦ ବିନ୍ ଲାଡେନ ଥିଲେ ବିଶିଷ୍ଟ ଧନୀ । ସାଉଦି ରାଜ ପରିବାର ସହିତ ପିତାଙ୍କର ଘନିଷ୍ଠ ସମ୍ପର୍କ ଥିଲା । ଓସାମା ବିନ୍ ଲାଦେନ ଜନ୍ମ ହେବା ପରେ ମହମ୍ମଦ ବିନ୍ ଲାଡେନ ସ୍ତ୍ରୀ ହମିଦାଙ୍କୁ ଛାଡପତ୍ର ଦେଇଥିଲେ । ମହମ୍ମଦ ହମିଦାଙ୍କୁ ସହଯୋଗୀ ମହମ୍ମଦ ଅଲ-ଆଟାସ ୧୯୫୦ ଦଶକର ଶେଷ ଭାଗରେ କିମ୍ବା ୧୯୬୦ ଦଶକ ପୂର୍ବରୁ ବିବାହ କରିଥିଲେ ଏବଂ ସେମାନେ ଏପର୍ଯ୍ୟନ୍ତ ଏକାଠି ଅଛନ୍ତି । ଏହି ଦମ୍ପତିଙ୍କର ଚାରି ସନ୍ତାନ ଥିଲେ ଏବଂ ବିନ୍ ଲାଡେନ ଏହି ସବୁ ଭାଇ ଭ୍ଉଣୀଙ୍କ ସହିତ ନୂତନ ଘରେ ରହୁଥିଲେ । ବିନ୍ ଲାଡେନ ପରିବାର ନିର୍ମାଣ ଶିଳ୍ପରେ ୫ ବିଲିୟନ ଡଲାର ରୋଜଗାର କରିଥିଲେ, ଯେଉଁଥିରୁ ଓସାମା ପ୍ରାୟ ୨୫-୩୦ନିୟୁତ ଡଲାରର ଉତ୍ତରାଧିକାରୀ ହୋଇଥିଲେ ।
ବିନ୍ ଲାଦେନ ଜଣେ ଧର୍ମଭୀରୁ ସୁନ୍ନି ମୁସଲମାନ ଭାବରେ ବଢିଥିଲେ । ୧୯୬୮ରୁ ୧୯୭୬ ପର୍ଯ୍ୟନ୍ତ ସେ ଏଲାଇଟ ଧର୍ମନିରପେକ୍ଷ ଅଲ-ଥାଗର ମଡେଲ ସ୍କୁଲରେ ପଢ଼ିଥିଲେ । ସେ କିଙ୍ଗ ଅବଦୁଲାଜିଜ ବିଶ୍ୱବିଦ୍ୟାଳୟରେ ଅର୍ଥନୀତି ଏବଂ ବ୍ୟବସାୟିକ ପ୍ରଶାସନ ଅଧ୍ୟୟନ କରିଥିଲେ । କେତେକ ରିପୋର୍ଟରୁ ଜଣାପଡିଛି ଯେ ସେ ୧୯୭୯ରେ ସିଭିଲ୍ ଇଞ୍ଜିନିୟରିଂରେ ଡିଗ୍ରୀ ହାସଲ କରିଥିଲେ, କିମ୍ବା ୧୯୮୧ ମସିହାରେ ସାଧାରଣ ପ୍ରଶାସନ ବିଷୟରେରେ ଡିଗ୍ରୀ ହାସଲ କରିଥିଲେ । ବିନ୍ ଲାଡେନ ୧୯୭୧ ମସିହାରେ ଇଂଲଣ୍ଡର ଅକ୍ସଫୋର୍ଡରେ ଏକ ଇଂରାଜୀ ଭାଷା ପାଠ୍ୟକ୍ରମରେ ଯୋଗ ଦେଇଥିଲେ । ବିଶ୍ୱବିଦ୍ୟାଳୟରେ ବିନ୍ ଲାଦେନଙ୍କର ମୁଖ୍ୟ ଆଗ୍ରହର ବିଷୟ ଥିଲା ଧର୍ମ । ଅତଏବ ସେତେବେଳେ ସେ ଉଭୟ "କୋରାନ ଏବଂ ଜିହାଦକୁ ବ୍ୟାଖ୍ୟା କରିବା" ତଥା ପରୋପକାରୀ କାର୍ଯ୍ୟରେ ଜଡ଼ିତ ଥିଲେ । ତାଙ୍କର ଅନ୍ୟାନ୍ୟ ଆଗ୍ରହ ମଧ୍ୟରେ କବିତା ଲେଖିବା ଅନ୍ତର୍ଭୁକ୍ତ ଥିଲା । ଫୁଟବଲ ଖେଳରେ ସେଣ୍ଟର୍ ଫରୱାର୍ଡରେ ଖେଳିବା ତାଙ୍କର ଭାରି ପ୍ରିୟ ଥିଲା ଏବଂ ସେ ଇଂରାଜୀ କ୍ଲବ୍ ଆର୍ସେନାଲ୍ ଅନୁସରଣ କରୁଥିଲେ ।
ମୃତ୍ୟୁ
ଆମେରିକାର ସ୍ୱତନ୍ତ୍ର ସାମରିକ ଅପରେସନ୍ ୟୁନିଟ୍ଦ୍ୱାରା ସ୍ଥାନୀୟ ସମୟ ୧:00 ପୂର୍ବାହ୍ନ (ପୂର୍ବାହ୍ନ ୪:00 ପୂର୍ବାହ୍ନ)ର କିଛି ସମୟ ପରେ ପାକିସ୍ତାନର ଆବୋଟାବାଦରେ ଓସାମା ବିନ୍ ଲାଡେନଙ୍କୁ ହତ୍ୟା କରାଯାଇଥିଲା । ଅପରେସନ୍ ନେପ୍ଟୁନ୍ ସ୍ପିୟର ନାମକ ଏହି ଅପରେସନ୍ ଯୁକ୍ତରାଷ୍ଟ୍ରର ତତକାଳୀନ ରାଷ୍ଟ୍ରପତି ବାରାକ ଓବାମାଙ୍କଦ୍ୱାରା ନିର୍ଦ୍ଦେଶିତ ହୋଇଥିଲା ଏବଂ ଆମେରିକାର ନୌସେନା ସ୍ୱତନ୍ତ୍ର ଯୁଦ୍ଧ ବିକାଶ ଗୋଷ୍ଠୀ (ଯୁକ୍ତରାଷ୍ଟ୍ରର ନୌ ସେନା ସିଲ୍)ର ଏକ ଟିମ୍ଦ୍ୱାରା ଆମେରିକାର ସେଣ୍ଟ୍ରାଲ୍ ଇଣ୍ଟେଲିଜେନ୍ସ ଏଜେନ୍ସି (ସିଆଇଏ) ଅପରେସନରେ କରାଯାଇଥିଲା । ବିନ୍ ଲାଦେନଙ୍କ କମ୍ପାଉଣ୍ଡ ଉପରେ ଆକ୍ରମଣ ଆଫଗାନିସ୍ତାନରୁ ଆରମ୍ଭ ହୋଇଥିଲା ।
ଆଧାର
ଶ୍ରେଣୀ:୧୯୫୭ ଜନ୍ମ ଶ୍ରେଣୀ:୨୦୧୧ ମୃତ୍ୟୁ
ଭବାନୀଶଙ୍କର ମନ୍ଦିର
ଭବାନୀଶଙ୍କର ଶିବ ମନ୍ଦିର ଓଡ଼ିଶାର ଭୁବନେଶ୍ୱରରେ ଅବସ୍ଥିତ ଏକ ଶିବ ମନ୍ଦିର ।
ଅବସ୍ଥିତି
ଏହା ଭୁବନେଶ୍ୱର ଏକାମ୍ରକ୍ଷେତ୍ର ଅନ୍ତର୍ଗତ ବିନ୍ଦୁସାଗରର ଅତି ନିକଟରେ ଅବସ୍ଥିତ । ଏହି ମନ୍ଦିରଟି ପ୍ରାୟ ୨୮୯ ଡିସିମିଲ ଜମି ମଧ୍ୟରେ ଅବସ୍ଥିତ ।
କିମ୍ବଦନ୍ତୀ
ସ୍ଥାନୀୟ ଲୋକଙ୍କ କହିବା ଏବଂ ପୁରାଣ ବର୍ଣ୍ଣିତ ଅନୁସାରେ କୃତି ଓ ବାସ ନାମକ ନାମକ ଦୁଇଟି ରାକ୍ଷସ ଦେବାଦେବୀଙ୍କୁ ହଇରାଣ କରୁଥିଲେ । ଏହି ଦୁଇଜଣଙ୍କୁ ବଧ କରିବା ପାଇଁ ଦେବୀ ପାର୍ବତୀ ଜଣେ ଗଉଡୁଣୀ ବେଶରେ ଆସିଥିଲେ । ତେବେ ସେ ଦୁଇଜଣଙ୍କୁ ବଧ କରିବା ପରେ କେଦାରଗୌରୀଠାରେ ସ୍ନାନ କରି ସେଠାରେ ବିଶ୍ରାମ ନେଇଥିଲେ ଏବଂ ସେଠାରେ ତାଙ୍କର ସେବା କରୁଥିଲେ ଖୋଦ ମହାଦେବ । ସେହି ପ୍ରତିମୂର୍ତ୍ତିକୁ ବର୍ତ୍ତମାନ ସେଠାରେ ପୂଜା କରାଯାଉଅଛି । ଯେହେତୁ ଅସୁର ଦୁଇଟି ପାର୍ବତୀଙ୍କଦ୍ୱାରା ନିହତ ହୋଇଥିଲେ ତେଣୁ ସେମାନେ ତାଙ୍କ ପାଖରେ ରହିବାକୁ ନିବେଦନ କରିଥିଲେ । ସେହି ଦିନଠାରୁ କୃତିବାସ ମନ୍ଦିର ମଧ୍ୟ ସେଠାରେ ରହିଆସିଛି ।
ଆଧାର
ଶ୍ରେଣୀ:ଭୁବନେଶ୍ୱରର ହିନ୍ଦୁ ମନ୍ଦିର ଶ୍ରେଣୀ:ଓଡ଼ିଶାର ଶିବ ମନ୍ଦିର
ଆଖିରେ ଆଖିରେ
ଆଖିରେ ଆଖିରେ, ୨୦୧୪ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହା 'ସାର୍ଥକ ଫିଲ୍ମ୍‌ସ' ବ୍ୟାନରରେ, ସୁଶାନ୍ତ ମଣିଙ୍କ ନିର୍ଦ୍ଦେଶନାରେ ନିର୍ମିତ ହେଇଥିଲା । ଏହି ଚଳଚ୍ଚିତ୍ର ତେଲୁଗୁ ଚଳଚ୍ଚିତ୍ର ଇଶ୍କର ରିମେକ୍ ଅଟେ ।
ଅଭିନୟରେ
ଓଡ଼ିଆ କଥାଚିତ୍ର ‘ଆଖିରେ ଆଖିରେ’ରେ ଅଭିନୟ କରିଥିବା ପ୍ରମୁଖ କଳାକାର ହେଲେ:
ଅଧିକ ତଥ୍ୟ
ଶ୍ରେଣୀ:୨୦୧୪ର ଓଡ଼ିଆ କଥାଚିତ୍ର
ମିକୋନାଜୋଲ
ମିକୋନାଜୋଲ (ଇଂରାଜୀ ଭାଷାରେ Miconazole, ବିକ୍ରୟ ନାମ ମୋନିସ୍ଟାଟ/Monistat) ଏକ କବକରୋଧୀ ଔଷଧ ଯାହା ଚର୍ମ ଓ ଯୋନୀପଥରେ ହେଉଥିବା ଯାଦୁ (ringworm), ପିଟିରିଆସିସ ଭର୍ସିକଲର (pityriasis versicolor) ଓ କାଣ୍ଡିଡିଆସିସ (yeast infections) ରୋଗମାନଙ୍କରେ ଚିକିତ୍ସାରେ ବ୍ୟବ‌ହାର କରାଯାଏ । କ୍ରିମ ବା ମଲମ ଆକାରରେ ଏହା ଚର୍ମରେ ବା ଯୋନୀପଥରେ ଲଗାଯାଏ ।
ମିକୋନାଜୋଲର ପାର୍ଶ୍ୱ ପ୍ରତିକ୍ରିୟାରେ ଔଷଧ ଲଗେଇବା ସ୍ଥାନରେ ଗଲୁ ବା ଜଳାପୋଡ଼ା ହୁଏ । ଗର୍ଭାବସ୍ଥାରେ ଶିଶୁପ୍ରତି ଏହା ନିରାପଦ ଥିବା ଜଣାଯାଏ । ଏହା ଇମିଡାଜୋଲ ଶ୍ରେଣୀର (imidazole) ଏକ ଔଷଧ । କବକର ଏର୍ଗୋସ୍ଟିରଲ (ergosterol) ତିଆରି କ୍ଷମତାକୁ ଏହି ଔଷଧ କମେଇଦେବାଦ୍ୱାରା ତାହାର କୋଷ ଝିଲ୍ଲୀ (cell membrane) ତିଆରିରେ ଅସୁବିଧା ହୁଏ ।
ସନ ୧୯୬୮ରେ ମିକୋନାଜୋଲ ପେଟେଣ୍ଡେଡ ହୋଇ ସନ ୧୯୭୧ରେ ଡାକ୍ତରୀ ବ୍ୟବ‌ହାର ଆରମ୍ଭ କରାଗଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ୩୦ଗ୍ରାମ ଟ୍ୟୁବର ହୋଲସେଲ କ୍ରୟ ମୂଲ୍ୟ ପ୍ରାୟ ୦.୨୩ରୁ ୦.୬୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ଷ ଚିକିତ୍ସା ଖର୍ଚ୍ଚ ୨୫ ଆମେରିକୀୟ ଡଲାରରୁ କମ୍ ।
ଆଧାର
ଶ୍ରେଣୀ:ଔଷଧ
ଦୀପକ ଦାସ
ଦୀପକ ଦାସ ଜଣେ ବଙ୍ଗାଳୀ ଓ ଓଡ଼ିଆ ସିନେମା କ୍ୟାମେରାମାନ ଓ ସିନେମାଟୋଗ୍ରାଫର ଥିଲେ । ସେ ୧୯୩୩ ମସିହା ମାର୍ଚ୍ଚ ୧୩ତାରିଖରେ ବଙ୍ଗଳାଦେଶର ମହିମାନସିଂଠାରେ ଜନ୍ମଗ୍ରହଣ କରିଥିଲେ । ବଙ୍ଗଳାଦେଶରେ ସେ ନିଜ ପ୍ରାଥମିକ ଶିକ୍ଷା ସମାପ୍ତ କରି, ୧୯ବର୍ଷ ବୟସରେ ବଙ୍ଗଳା କଥାଚିତ୍ର ଜଗତରେ ଜଣେ କ୍ୟାମେରାମାନ ଓ ସିନେମାଟୋଗ୍ରାଫର ଭାବରେ କାର୍ଯ୍ୟାରମ୍ଭ କରିଥିଲେ । ସେ ପ୍ରାୟ ୪୦ଟି ବଙ୍ଗଳା ଚଳଚ୍ଚିତ୍ର ଓ ବହୁ ଓଡ଼ିଆ ଚଳଚ୍ଚିତ୍ରରେ କାର୍ଯ୍ୟ କରିଛନ୍ତି । ସେ ଓଡ଼ିଆ କଥାଚିତ୍ର ଅଭିନେତ୍ରୀ ଝରଣା ଦାସଙ୍କୁ ୧୯୬୭ମସିହରେ ବିବାହ କରିଥିଲେ ।
ଦୀପକ ଦାସଙ୍କର ୨୦୧୫ମସିହା ସେପ୍ଟେମ୍ବର ୨୯ତାରିଖରେ ପରଲୋକ ଘଟିଥିଲା । ସେ ପତ୍ନୀ ଝରଣା, ଦୁଇ ପୁଅ ଓ ଗୋଟିଏ ଝିଅକୁ ଛାଡିଯାଇଛନ୍ତି ।
ବାହାର ଲିଙ୍କ
ଶ୍ରେଣୀ:୨୦୧୫ ମୃତ୍ୟୁ ଶ୍ରେଣୀ:ଗଣସମ୍ପାଦନା ଅଭିଯାନ ୧୦୦୦୦ରେ ତିଆରି ପ୍ରସଙ୍ଗ ଶ୍ରେଣୀ:୧୯୩୩ ଜନ୍ମ
ସୁଦାମ ମାରାଣ୍ଡି
ସୁଦାମ ମାରାଣ୍ଡି (ଜନ୍ମ: ୧ ଜୁନ ୧୯୬୨) ଜଣେ ଭାରତୀୟ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାର ୧୦ମ, ୧୧ଶ, ୧୨ଶ, ୧୫ଶ ଓ ୧୬ଶ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ଓ ଭାରତୀୟ ସଂସଦ ର ତଳ ସଦନ ୧୪ଶ ଲୋକ ସଭା କୁ ଓଡ଼ିଶାର ମୟୂରଭଞ୍ଜ ଲୋକ ସଭା ନିର୍ବାଚନ ମଣ୍ଡଳୀ ରୁ ନିର୍ବାଚିତ ହୋଇଯାଇଥିଲେ । ସୁଦାମ ପୂର୍ବରୁ ଝାଡ଼ଖଣ୍ଡ ମୁକ୍ତି ମୋର୍ଚ୍ଚାର ରାଜ୍ୟ ସ୍ତରୀୟ ଅଧକ୍ଷ ଭାବରେ କାର୍ଯ୍ୟ କରୁଥିଲେ । ପରବର୍ତ୍ତୀ ସମୟରେ ସେ ବିଜୁ ଜନତା ଦଳ ରେ ଯୋଗ ଦେଇଥିଲେ ।
ଜନ୍ମ, ପରିବାର ଓ ଶିକ୍ଷା
ସୁଦାମ ମାରାଣ୍ଡି ୧୯୬୨ ମସିହାର ଜୁନ ମାସ ୧ ତାରିଖରେ ମୟୂରଭଞ୍ଜ ରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ହେଉଛନ୍ତି ଲକ୍ଷ୍ମଣ ମାରାଣ୍ଡି । ସେ ରଞ୍ଜିତା ମାରାଣ୍ଡିଙ୍କୁ ବିବାହ କରିଥିଲେ । ସୁଦାମ ବାରିପଦା ର ଏମ୍.ପି.ସି. ମହାବିଦ୍ୟାଳୟରୁ କଳାରେ ସ୍ନାତକ କରିଥିଲେ ।
ରାଜନୈତିକ ଜୀବନ
ସୁଦାମ ମାରାଣ୍ଡି ଝାଡ଼ଖଣ୍ଡ ମୁକ୍ତି ମୋର୍ଚ୍ଚା ର ଉପସଭାପତି ଏବଂ ସଭାପତି ଭାବରେ କାର୍ଯ୍ୟ କରିଥିଲେ । ପରବର୍ତ୍ତୀ ସମୟରେ ସେ ବିଜୁ ଜନତା ଦଳ ରେ ଯୋଗ ଦେଇଥିଲେ । ସେ ୧୯୯୦ ଓଡ଼ିଶା ବିଧାନ ସଭା ନିର୍ବାଚନରେ ଜଣେ ସ୍ୱାଧୀନ ପାର୍ଥୀ ଭାବରେ ପ୍ରଥମ ଥର ପାଇଁ ବାଙ୍ଗିରିପୋଷ ନିର୍ବାଚନ ମଣ୍ଡଳୀ ଓଡ଼ିଶାର ବିଧାନ ସଭା ର ୧୦ମ ସଭାକୁ ନିର୍ବାଚିତ ହୋଇଥିଲେ । ଏହାପରେ ସେ ୧୧ଶ ଓ ୧୨ଶ ଓଡ଼ିଶା ବିଧାନ ସଭାକୁ କୁଳିଆନା ନିର୍ବାଚନ ମଣ୍ଡଳୀ ରୁ ଝାଡ଼ଖଣ୍ଡ ମୁକ୍ତିମୋର୍ଚ୍ଚାର ପ୍ରତିନିଧି ଭାବରେ ନିର୍ବାଚିତ ହୋଇଥିଲେ ।
୨୦୦୪ ଭାରତୀୟ ସାଧାରଣ ନିର୍ବାଚନ ରେ ସୁଦାମ ମୟୂରଭଞ୍ଜ ଲୋକ ସଭା ନିର୍ବାଚନ ମଣ୍ଡଳୀ ରୁ ଝାଡ଼ଖଣ୍ଡ ମୁକ୍ତିମୋର୍ଚ୍ଚାର ପ୍ରତିନିଧି ଭାବରେ ୧୪ଶ ଲୋକ ସଭାକୁ ନିର୍ବାଚିତ ହୋଇଥିଲେ । ଏହାପରେ ସୁଦାମ ବିଜୁ ଜନତା ଦଳରେ ଯୋଗ ଦେଇଥିଲେ । ୨୦୧୪ ଓଡ଼ିଶା ବିଧାନ ସଭା ନିର୍ବାଚନରେ ବାଙ୍ଗିରିପୋଷି ରୁ ନିର୍ବାଚନ ଲଢ଼ିଥିଲେ ଏବଂ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସୁଦାମ ଓଡ଼ିଶା ବିଧାନ ସଭାରେ କ୍ରୀଡ଼ା ଓ ଯୁବ ବିଭାଗର ଏବଂ ଆଦିବାସୀ କଲ୍ୟାଣ ବିଭାଗର ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।
ବାହାର ଆଧାର
ଶ୍ରେଣୀ:୧୯୬୨ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ମୟୂରଭଞ୍ଜ ଜିଲ୍ଲାର ଲୋକ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ଓଡ଼ିଶାର ଲୋକ ଶ୍ରେଣୀ:ଓଡ଼ିଶାର ରାଜନୀତିଜ୍ଞ ଶ୍ରେଣୀ:୧୪ଶ ଲୋକ ସଭା ସଭ୍ୟ ଶ୍ରେଣୀ:୧୦ମ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
୨୦୧୧
ଆଧାର
ଶ୍ରେଣୀ:୨୦୧୧
ଆମିକାସିନ
ଆମିକାସିନ (ଇଂରାଜୀ ଭାଷାରେ Amikacin) ଏକ ଆଣ୍ଟିବାୟୋଟିକ (antibiotic) ଯାହା ଅନେକ ଜୀବାଣୁ ସଂକ୍ରମଣର bacterial infections ଚିକିତ୍ସା ନିମନ୍ତେ ଦିଆଯାଏ । ଗଣ୍ଠି ସଂକ୍ରମଣ (joint infections), ଉଦର ସଂକ୍ରମଣ (intraabdominal infections), ମେନିଞ୍ଜାଇଟିସ୍, ନିମୋନିଆ, ସେପ୍ସିସ ଓ ମୂତ୍ରନଳୀ ସଂକ୍ରମଣ ଇତ୍ୟାଦି ରୋଗମାନଙ୍କରେ ଏହା ଦିଆଯାଏ । ଏହା ମଲ୍ଟିଡ୍ରଗ ରେଜିସ୍ଟାଣ୍ଟ ଯକ୍ଷ୍ମା (multidrug-resistant tuberculosis)  ରୋଗର ଚିକିତ୍ସାରେ ମଧ୍ୟ ଦିଆଯାଏ । ଆମିକାସିନ ଇଞ୍ଜେକସନ ଆକାରରେ ମାଂସପେଶୀରେ (muscle|) ବା ଶିରାଭ୍ୟନ୍ତରରେ (injection into a vein) ଦିଆଯାଏ ।
ଆମିକାସିନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶ୍ରବଣହାନୀ (hearing loss), ନିୟନ୍ତ୍ରଣ ସମସ୍ୟା ଓ ବୃକ୍‌କ ସମସ୍ୟା (kidney problems) । ଅନ୍ୟାନ୍ୟ ପ୍ରତିକ୍ରିୟା ମଧ୍ୟରେ ପକ୍ଷାଘାତ (paralysis) ବା ପାରାଲିସିସ ଯୋଗୁ ଶ୍ୱାସକ୍ରିୟା ନ ହୋଇପାରି ମୃତ୍ୟୁ ହୋଇପାରେ । ଗର୍ଭାବସ୍ଥାରେ ବ୍ୟବ‌ହାର କଲେ ଶିଶୁର ସ୍ଥାୟୀ ଶ୍ରବଣହାନୀ ହୋଇପାରେ । ଆମିନୋଗ୍ଲାଇକୋସାଇଡ (aminoglycoside) ପରିବାରର ଆମିକାସିନ ଏକ ସଦସ୍ୟ । ଜୀବାଣୁର ପ୍ରୋଟିନ ତିଆରି କରୁଥିବା ୩୦ଏସ ରାଇବୋଲୋମାଲ ସବୟୁନିଟର (30S ribosomal subunit) କାର୍ଯ୍ୟକୁ ଏହି ଔଷଧ ଅବରୋଧ କରିଦିଏ ।
ଆମିକାସିନ ସନ ୧୯୭୧ରେ ପେଟେଣ୍ଟ ହୋଇଥିଲା ଓ ସନ ୧୯୭୬ରେ ବ୍ୟବସାୟରେ ନିୟୋଜିତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ମାସର କ୍ରୟ ମୂଲ୍ୟ ୧୩.୮୦ରୁ ୧୩୦.୫୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏକ କୋର୍ଷ ଚିକିତ୍ସାର ମୂଲ୍ୟ ପ୍ରାୟ ୨୫ରୁ ୫୦ ଆମେରିକୀୟ ଡଲାର । ଏହା କାନାମାଇସିନ (kanamycin)ରୁ ପ୍ରସ୍ତୁତ ହୁଏ ।
ଆଧାର
ଶ୍ରେଣୀ:ଔଷଧ
କିସ୍ ମିସ୍
କିସ୍ ମିସ୍ ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅଭିନେତ୍ରୀ ଝିଲିକ୍ ଭଟ୍ଟାଚାର୍ଯ୍ୟ । ସଞ୍ଜୀବ ରଥ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶକ ସୁଶାନ୍ତ ମଣି ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ସ୍ୱୟମ ପାଢ଼ୀ, ଅନ୍ତରା ଚକ୍ରବର୍ତ୍ତୀ, ଶଶାଙ୍କ ଶେଖର, ଅମ୍ରିତା ନାୟକ, ସତ୍ୟଜିତ ପ୍ରଧାନ, ଜାଗୃତି ମିଶ୍ର, ତାରିକ୍ ଅଜିଜ୍, ଦୀପ୍ତିରେଖା ପାଢ଼ୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବାହାର ଆଧାର
ଶ୍ରେଣୀ:୨୦୨୨ର ଓଡ଼ିଆ କଥାଚିତ୍ର‌
ଇଣ୍ଡୋନେସିଆ ସରକାର
ଇଣ୍ଡୋନେସିଆ ସରକାର (ଇଣ୍ଡୋନେସିଆ: ପେମେରିଣ୍ଟା ଇଣ୍ଡୋନେସିଆ) ଶବ୍ଦର ଅନେକ ଭିନ୍ନ ବ୍ୟାଖ୍ୟା କରାଯାଇପାରେ । ଏକ ବ୍ୟାପକ ଅର୍ଥରେ, ଏହା ସରକାରଙ୍କ ତିନୋଟି ପାରମ୍ପରିକ ଶାଖା - କାର୍ଯ୍ୟନିର୍ବାହୀ ଶାଖା, ସାଂସଦୀୟ ଶାଖା ଏବଂ ନ୍ୟାୟିକ ଶାଖାକୁ ଦର୍ଶେଇଥାଏ । ଏହି ଶବ୍ଦଟି କାର୍ଯ୍ୟନିର୍ବାହୀ ଶାଖା ଓ ସାଂସଦୀୟ ଶାଖା ଏକତ୍ରିତ କରିବା ପାଇଁ ବହୁଳ ଭାବରେ ବ୍ୟବହୃତ ହୁଏ, କାରଣ ଏହା ଦେଶର ଦୈନନ୍ଦିନ ଶାସନ ଏବଂ ଆଇନଶୃଙ୍ଖଳାର ଦାୟିତ୍ୱ ବହନ କରିଥାଏ । ଏକ ସୀମିତ ବ୍ୟାଖ୍ୟାରେ, ଏହି ଶବ୍ଦଟି ଇଣ୍ଡୋନେସିଆର କେନ୍ଦ୍ରିୟ ମନ୍ତ୍ରିମଣ୍ଡଳ ଓ କାର୍ଯ୍ୟନିର୍ବାହୀ ଶାଖାକୁ ସୂଚାଇବା ପାଇଁ ବ୍ୟବହୃତ ହୁଏ ।
କାର୍ଯ୍ୟନିର୍ବାହୀ ଶାଖା
ରାଷ୍ଟ୍ରପତି ଏବଂ ଉପ-ରାଷ୍ଟ୍ରପତି ନାଗରିକଙ୍କ ଭୋଟ୍‌ଦ୍ୱାରା ପାଞ୍ଚ ବର୍ଷ ପାଇଁ ନିର୍ବାଚିତ ହୋଇଥାନ୍ତି । ୨୦୦୪ ପୂର୍ବରୁ ଉଭୟ ସଂସଦଦ୍ୱାରା ମନୋନୀତ ହେଉଥିଲେ । ଚଲିତ ରାଷ୍ଟ୍ରପତିଙ୍କ (ଜୋକୋ ୱିଦୋଦୋ) ନିର୍ବାଚନ ୧୭ ଏପ୍ରିଲ ୨୦୧୯ରେ ଅନୁଷ୍ଠିତ ହୋଇଥିଲା।
ଇଣ୍ଡୋନେସିଆର ରାଷ୍ଟ୍ରପତି ସର୍ବାଧିକ ଦୁଇଥର ପାଇଁ ନିର୍ବାଚିତ ହୋଇପାରନ୍ତି । ସେ ସାଂବିଧାନିକ ମୁଖ୍ୟ, ସଶସ୍ତ୍ର ବାହିନୀର ସେନାଧ୍ୟକ୍ଷ ତଥା ଘରୋଇ ଶାସନ ତଥା ନୀତି ନିର୍ଣ୍ଣୟ ତଥା ବୈଦେଶିକ ବ୍ୟାପାର ପାଇଁ ଦାୟୀ । ରାଷ୍ଟ୍ରପତି ଏକ ମନ୍ତ୍ରିମଣ୍ଡଳ ମନୋନୀତ କରନ୍ତି, ଯାହାର ସଦସ୍ୟମାନେ ସଂସଦ ସଦସ୍ୟ ଭାବରେ ନିର୍ବାଚିତ ହେବା ଆବଶ୍ୟକ ନୁହେଁ।
ନ୍ୟାୟିକ ଶାଖା
ଇଣ୍ଡୋନେସିଆ ଉଚ୍ଚତମ ନ୍ୟାୟାଳୟ (ମହକାମା ଆଗଙ୍ଗ) ନ୍ୟାୟିକ ଶାଖାର ସର୍ବୋଚ୍ଚ ସ୍ତର ଅଟେ । ଏହାର ବିଚାରପତିମାନେ ରାଷ୍ଟ୍ରପତିଙ୍କଦ୍ୱାରା ନିଯୁକ୍ତ ହୁଅନ୍ତି । ସାମ୍ବିଧାନିକ ତଥା ରାଜନୈତିକ ପ୍ରସଙ୍ଗର ସମାଧାନ ପାଇଁ ସାମ୍ବିଧାନିକ ଅଦାଲତ (ଇଣ୍ଡୋନେସିଆ: ମହକାମା କନଷ୍ଟିଟୁସି) ଅଛି । ବିଚାରପତିଙ୍କ ତଦାରଖ ପାଇଁ ଏକ ଜୁଡିସିଆଲ୍ କମିଶନ (ଇଣ୍ଡୋନେସିଆ: କୋମିସି ୟୁଡିସିୟାଲ୍) ରହିଛି।
ଇଣ୍ଡୋନେସିଆର ଅଡିଟ୍ ବୋର୍ଡ
ଇଣ୍ଡୋନେସିଆର ଅଡିଟ୍ ବୋର୍ଡ (ଇଣ୍ଡୋନେସିଆ: ବାଦାନ ପେମେରିକା କେୟୁଙ୍ଗାନ୍) ହେଉଛି ଏକ ସଂସ୍ଥା ଯାହା କେନ୍ଦ୍ର ସରକାର, ସ୍ଥାନୀୟ ପ୍ରଶାସନ, ଅନ୍ୟାନ୍ୟ ରାଜ୍ୟ ଅନୁଷ୍ଠାନ, ବ୍ୟାଙ୍କ ଇଣ୍ଡୋନେସିଆ, ରାଜ୍ୟ- ଇତ୍ୟାଦିର ଆର୍ଥିକ ପରିଚାଳନା ଏବଂ ଉତ୍ତରଦାୟିତ୍ୱ ଯାଞ୍ଚ କରିବା ସକାଷେ ଦାୟିତ୍ୱବାନ୍ ଅଟେ ।
ଆଧାର
ଶ୍ରେଣୀ:ଇଣ୍ଡୋନେସିଆ
କୃପାସାଗର ସାହୁ
କୃପାସାଗର ସାହୁ (ଜନ୍ମ: ୧୬ ଜୁଲାଇ ୧୯୫୨) ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ସାହିତ୍ୟିକ । କବିତାରୁ ଆରମ୍ଭ ହୋଇଥିବା ତାଙ୍କ ସାହିତ୍ୟ ସର୍ଜନା କ୍ରମେ ଗଳ୍ପ, ଉପନ୍ୟାସ ଭଳି ସାହିତ୍ୟର ଅନ୍ୟ ବିଧାକୁ ବ୍ୟାପିଛି । ସେ ଉତ୍କଳ ବିଶ୍ୱବିଦ୍ୟାଳୟରୁ ସ୍ନାତକୋତ୍ତର ପାଠ ପଢ଼ିଥିଲେ । ରେଳବାଇରେ ଚାକିରି କରି ସେ ସେବାନିବୃତ ହୋଇସାରିଛନ୍ତି ।
ଆଧାର
ଶ୍ରେଣୀ:୧୯୫୨ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଢେଙ୍କାନାଳ ଜିଲ୍ଲାର ଲୋକ ଶ୍ରେଣୀ:ଓଡ଼ିଆ ଔପନ୍ୟାସିକ
ଧଳା ଶାଙ୍କୁଚ
ବିବରଣୀ
ଏହି ଶାଙ୍କୁଚର ସର୍ବାଧିକ ଦୈର୍ଘ୍ୟ ୪୫ ସେଣ୍ଟିମିଟର ପର୍ଯ୍ୟନ୍ତ ହୋଇଥାଏ । ଏହାର ପୃଷ୍ଠ ଫଳକର ପ୍ରସ୍ଥ ସାଧାରଣତଃ ୨୪ ସେଣ୍ଟିମିଟର ମାପର ହୋଇଥାଏ । ଏହାର ଶରୀର ଅଣ୍ଡାକୃତି ହୋଇଥିବା ସ୍ଥଳେ ନାସିକା ଗୋଜିଆ ହୋଇ ଆଗକୁ ବାହାରିଥାଏ । ଛାଟ ବା ଚାବୁକ ପରି ଥିବା ଏହାର ଲାଙ୍ଗୁଡ଼ର ଦୈର୍ଘ୍ୟ ଶରୀରର ଦୈର୍ଘ୍ୟଠାରୁ ଲମ୍ବା । କିଛି ଧଳା ଶାଙ୍କୁଚର ଲାଞ୍ଜରେ ଚର୍ମର ଏକ ଆସ୍ତରଣ ରହିଥାଏ । ମାଈ ଶାଙ୍କୁଚର ଲାଙ୍ଗୁଡ଼ ଅଣ୍ଡିରା ଶାଙ୍କୁଚର ଲାଙ୍ଗୁଡ଼ଠାରୁ କ୍ଷୁଦ୍ରତର । ଉଭୟ ମାଈ ଓ ଅଣ୍ଡିରା ଶାଙ୍କୁଚର ଲାଞ୍ଜାଗ୍ରରେ ୪-୬ ବିଷାକ୍ତ ଶୁଙ୍କ ବାହାରିଥାଏ । ଏହି ଶାଙ୍କୁଚର ରଙ୍ଗ ଗୋଲାପୀ, ଧଳା ମିଶ୍ରିତ ଫିକା ଗୋଲାପୀ ଆଦି ହୋଇଥାଏ । ଗୋଳିଆ ପାଣିରେ ଏହି ଶାଙ୍କୁଚ ଅଶ୍ୱଖୁରାକୃତି କଙ୍କଡ଼ାର ଭ୍ରମ ସୃଷ୍ଟି କରିପାରେ ।
ରବି ନାରାୟଣ ରଥ
ରବି ନାରାୟଣ ରଥ, ପୁରୀ ତିଆଡ଼ିସାହିରେ ଜନ୍ମିତ, ଜଣେ ଭାସ୍କର୍ଯ୍ୟ ଶିଳ୍ପୀ । ପ୍ରତିମୂର୍ତ୍ତୀ ଓ ପ୍ରତିକୃତି ନିର୍ମାଣଶିଳ୍ପୀ ଭାବରେ ସେ ତାଙ୍କର ବିଶେଷ ପରିଚୟ ରହିଛି । ଛୋଟବେଳୁ ଚିତ୍ର ଆଙ୍କିବା ଓ ମୂର୍ତ୍ତୀ ଗଢିବାରେ ତାଙ୍କର ଆଗ୍ରହ ରହିଥିଲା ଓ ପୁରୀର ବିଭିନ୍ନ ପର୍ବପର୍ବାଣିରେ ପ୍ରସ୍ତୁତ ଚିତ୍ରକଳା ତାଙ୍କୁ ପ୍ରଭାବିତ କରିଥିଲା ।
ଧଳା ଶାଙ୍କୁଚ
ପରିବାସ ଓ ଭୌଗୋଳିକ ବିତରଣ
ଧଳା ଶାଙ୍କୁଚ ପଶ୍ଚିମ-କେନ୍ଦ୍ରୀୟ ପ୍ରଶାନ୍ତ ମହାସାଗର ଅଞ୍ଚଳରେ ଦେଖାଯାନ୍ତି । ଥାଇଲ୍ୟାଣ୍ଡ, କାମ୍ବୋଡିଆ, ଭିଏତନାମରୁ ନେଇ ସିଙ୍ଗାପୁର, ମାଲେସିଆ, ଫିଲିପାଇନ୍ସ ଓ ଇଣ୍ଡୋନେସିଆ ପର୍ଯ୍ୟନ୍ତ ଅଞ୍ଚଳରେ ଏହି ଶାଙ୍କୁଚ ବ୍ୟାପ୍ତ । ଭାରତରେ ମଧ୍ୟ ଏହି ପ୍ରଜାତିର ଶାଙ୍କୁଚ ଦେଖିବାକୁ ମିଳନ୍ତି କିନ୍ତୁ ଅନେକ ସମୟରେ ଏମାନଙ୍କୁ କାତିଆ ଶାଙ୍କୁଚ ବୋଲି ଲୋକଙ୍କ ମନରେ ଦ୍ୱନ୍ଦ୍ୱ ସୃଷ୍ଟି ହୋଇଥାଏ । ବାଲୁକାମୟ ସମୁଦ୍ରତଳରେ ୫୦ ମିଟରରୁ କମ୍ ଗଭୀର ଅଞ୍ଚଳରେ ଏହି ଶାଙ୍କୁଚ ରହନ୍ତି ।
ରବି ନାରାୟଣ ରଥ
ଶାନ୍ତି ନିକେତନରୁ ଲଳିତ କଳାରେ ସ୍ନାତକ ଓ ବରୋଦାର ଏମ୍.ଏସ୍. ବିଶ୍ୱବିଦ୍ୟାଳୟରୁ ସ୍ନାତକୋତ୍ତର ଶିକ୍ଷାଲାଭ କରିଥିବା, ରବି ନାରାୟଣ, "ରାଧାନାଥ ଉଚ୍ଚତର ଶିକ୍ଷା ଅନୁଧ୍ୟାନ ପ୍ରତିଷ୍ଠାନ"ରେ ଅଧ୍ୟାପନା ସହିତ, ଭୁବନେଶ୍ୱରଠାରେ ଅବସ୍ଥିତ, ସୁଭଦ୍ରା ଆର୍ଟ ଗ୍ୟାଲେରୀରେ ନିର୍ଦ୍ଦେଶକ ଭାବରେ କାର୍ଯ୍ୟ କରୁଛନ୍ତି । ସେ, ଓଡ଼ିଶା ଲଳିତ କଳା ଏକାଡେମୀର ସଚିବ ଭାବରେ ମଧ୍ୟ କାର୍ଯ୍ୟ କରିସାରିଛନ୍ତି । ଏଯାବତ, ସେ ୫୦୦ରୁ ଉର୍ଦ୍ଧ ପ୍ରତିମୂର୍ତ୍ତୀ ଓ ପ୍ରତିକୃତି ନିର୍ମାଣ କରିସାରିଛନ୍ତି । ବିଭିନ୍ନ ପ୍ରଦର୍ଶନୀ ଓ ଆର୍ଟ କ୍ୟାମ୍ପ୍ ମାଧ୍ୟମରେ, ସେ ଭାସ୍କର୍ଯ୍ୟ କଳାକୁ ଲୋକପ୍ରିୟ କରିବାକୁ ଚେଷ୍ଟା କଚିଛନ୍ତି ।
ଧଳା ଶାଙ୍କୁଚ
ପରିବାସ ଓ ଭୌଗୋଳିକ ବିତରଣ
ଓଡ଼ିଶାର ଚିଲିକାରେ ପ୍ରଥମେ ୨୦୦୮ ମସିହାରେ ଅରଖକୁଦ ନିକଟସ୍ଥ ବାହ୍ୟ ଚ୍ୟାନେଲରେ ଏହି ଶାଙ୍କୁଚ ସଂଗ୍ରହ କରି ତଥ୍ୟ ଲିପିବଦ୍ଧ କରାଯାଇଥିଲା । ବାହ୍ୟ ଚ୍ୟାନେଲ ଛଡ଼ା ଚିଲିକାର ଦକ୍ଷିଣ ଓ କେନ୍ଦ୍ରୀୟ ଭାଗରେ ମଧ୍ୟ ଏହି ଶାଙ୍କୁଚ ଅନେକ ମାତ୍ରାରେ ଦେଖିବାକୁ ମିଳନ୍ତି । ମୌସୁମୀ ପ୍ରବାହ ସମୟରେ ନଳବଣରେ ବହୁ କିଶୋର ଧଳା ଶାଙ୍କୁଚ ବୁଲୁଥିବାର ଦେଖାଯାଏ ।
ରବି ନାରାୟଣ ରଥ
ଆଧାର
ଶ୍ରେଣୀ:୧୯୬୦ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ପୁରୀ ଜିଲ୍ଲାର ଲୋକ
ଧଳା ଶାଙ୍କୁଚ
ଜୀବ ବୈଜ୍ଞାନିକ ତଥ୍ୟ
ପରିପକ୍ୱତା ହାସଲ କରିବା ବେଳକୁ ଧଳା ଶାଙ୍କୁଚ ୧୭ ମିଟର ପାଖା ପାଖି ଲମ୍ବ ହୋଇଯାଇଥାଏ । ଅଣ୍ଡିରା ଶାଙ୍କୁଚ ଓ ମାଈ ଶାଙ୍କୁଚଙ୍କ ଉଦର ପୃଷ୍ଠ ମଧ୍ୟରେ ସଂସ୍ପର୍ଶ ହୋଇ ମିଳନ କ୍ରିୟା ହୋଇଥାଏ । ଏହି ଶାଙ୍କୁଚ ନିଜ ଶାବକମାନଙ୍କୁ ପ୍ରସବ କରିଥାନ୍ତି ଓ ଏକା ବେଳକେ ୧-୨ଟି ଶାବକଙ୍କୁ ଜନ୍ମ ଦିଅନ୍ତି । ଏମାନଙ୍କ ଗର୍ଭଧାରଣ କାଳ କେତେ ଦିନର ତାହା ସମ୍ପର୍କରେ ତଥ୍ୟ ଅନୁପଲବ୍ଧ । କିନ୍ତୁ ଜନ୍ମ ପୂର୍ବରୁ ଶାବକମାନେ ହିଷ୍ଟୋଟ୍ରୋଫି ପ୍ରକ୍ରିୟା ମାଧ୍ୟମରେ କ୍ଷରିତ ତରଳ ପଦାର୍ଥ ଆହରଣ କରୁଥାନ୍ତି । ଚିଲିକାରେ ଶୀତ ଋତୁ ଏହି ଶାଙ୍କୁଚଙ୍କ ପ୍ରଜନନ ସମୟ ।
ବ୍ୟବହାର
ଅନ୍ୟାନ୍ୟ ଶାଙ୍କୁଚ ଓ ବ୍ୟବସାୟୋପଯୋଗୀ ମାଛ ଧରିବା ସମୟରେ ଧଳା ଶାଙ୍କୁଚ ମଧ୍ୟ ଜାଲରେ ଧରା ପଡ଼ିଯାନ୍ତି କିନ୍ତୁ ଏମାନଙ୍କ ବ୍ୟାବସାୟିକ ମୂଲ୍ୟ ଅତି କମ୍ । ମନୁଷ୍ୟମାନେ ଏମାନଙ୍କୁ ଅନ୍ୟ ମାଛ ପରି ଆହରଣ କରନ୍ତି, କିନ୍ତୁ କ୍ଷୁଦ୍ରାକାର ଯୋଗୁଁ ଏହି ଶାଙ୍କୁଚ ଧରିବା ଉଦ୍ଦେଶ୍ୟରେ କେବେ ଜାଲ ପକାଯାଇନଥାଏ ।
ଆଧାର
ଶ୍ରେଣୀ:ଶାଙ୍କୁଚ
ଆନ୍ତ୍ରିକ ଅବରୋଧ
ଆନ୍ତ୍ରିକ ଅବରୋଧ ବା ଇଣ୍ଟେସ୍ଟାଇନାଲ ଅବସ୍ଟ୍ରକସନ (ଇଂରାଜୀ ଭାଷାରେ Bowel obstruction) ଏକ ଏଭଳି ରୋଗ ଯେଉଁଥିରେ ଅନ୍ତନଳୀର ଯାନ୍ତ୍ରିକ ବା କ୍ରିୟାତ୍ମକ ଅବରୋଧ ହୋଇ ହଜମ ପ୍ରକ୍ରିୟାରେ ଥିବା ଖାଦ୍ୟ ଆଗକୁ ଯାଇପାରେ ନାହିଁ । ଏହାଦ୍ୱାରା କ୍ଷୁଦ୍ରାନ୍ତ୍ର ବା ବୃହଦନ୍ତ୍ର ପ୍ରଭାବିତ ହୋଇପାରେ । ଏହି ରୋଗରେ ଉଦର ଯନ୍ତ୍ରଣା (abdominal pain) ଓ ବାନ୍ତି (vomiting) ହୁଏ, ଉଦର ଫୁଲିଯାଏ (bloating) ଓ ବାୟୁ ଯିବା ବନ୍ଦ ହୋଇଯାଏ । ହଠାତ ସାଂଘାତିକ ଉଦର ଯନ୍ତ୍ରଣାର (severe abdominal pain of sudden onset) କାରଣ ମଧ୍ୟରୁ ୫ରୁ ୧୫% କେବଳ ଆନ୍ତ୍ରିକ ଅବରୋଧ ଯୋଗୁ ହୁଏ ଯାହା ଯୋଗୁ ଡାକ୍ତରଖାନାରେ ଆଡମିଶନ ଆବଶ୍ୟକ ହୁଏ ।
ଆନ୍ତ୍ରିକ ଅବରୋଧର କାରଣ: ଅନ୍ତନଳୀ ସଂଲଗ୍ନତା (adhesions), ହାର୍ନିଆ, ଭଲଭ୍ୟୁଲସ,ଏଣ୍ଡୋମେଟ୍ରିଓସିସ, ଇନଫ୍ଲାମେଟରି ବାୱେଲ ଡିଜିଜ (inflammatory bowel disease), ଆପେଣ୍ଡିସାଇଟିସ, ଅର୍ବୁଦ (tumor), ଡାଇଭର୍ଟିକୁଲାଇଟିସ (diverticulitis), ଇସକେମିକ ବାୱେଲ (ischemic bowel), ଯକ୍ଷ୍ମା, ଓ ଇଣ୍ଟସସେପସନ (intussusception). ଅଧିକାଂଶ ସମୟରେ ସଂଲଗ୍ନତା ଓ ହାର୍ନିଆ ଯୋଗୁ କ୍ଷୁଦ୍ରାନ୍ତ୍ର ଅବରୋଧ ହୁଏ ଓ ଅର୍ବୁଦ ତ‌ଥା ଭଲଭ୍ୟୁଲସ ଯୋଗୁ ବୃହଦନ୍ତ୍ର ଅବରୋଧ ହୁଏ ।  ପ୍ଲେନ ଏକ୍ସ‌-ରେ ସାହାଯ୍ୟରେ ରୋଗ ନିର୍ଣ୍ଣୟ କରାଯାଇପାରେ, କିନ୍ତୁ ସିଟି ସ୍କାନ ଅଧିକ ନିର୍ଭର ଯୋଗ୍ୟ । ଗର୍ଭାବସ୍ଥା ଓ ପିଲାଙ୍କ କ୍ଷେତ୍ରରେ ଅଲଟ୍ରାସାଉଣ୍ଡ (Ultrasound) ବା ଏମଆରଆଇ (MRI) ଅଧିକ ଉପଦେୟ ।
ଗତାନୁଗତିକ (conservatively) ଭାବରେ ବା ଅପରେଶନ (surgery) କରି ଆନ୍ତ୍ରିକ ଅବରୋଧ ରୋଗର ଚିକିତ୍ସା କରାଯାଏ । ସ୍ୱାଭାବିକ ଭାବରେ ଶିରାଭ୍ୟନ୍ତର ତରଳ ପଦାର୍ଥ (intravenous fluids) ଦିଆଯାଏ, ଗୋଟିଏ ନାସାଜଠର ନଳୀ (nasogastric tube) ନାକ ବାଟେ ପାକସ୍ଥଳୀ ଭିତରକୁ ଭର୍ତ୍ତି କରିଦେଇ ଖାଦ୍ୟନଳି ଫାଙ୍କା ରଖାଯାଏ ଓ ଯନ୍ତ୍ରଣା ନିବାରକ ଔଷଧ (pain medications ଦିଆଯାଏ । ଏହି ରୋଗରେ ଅଧିକାଂଶ ସମୟରେ ଆଣ୍ଟିବାୟୋଟିକ (Antibiotic) ଦିଆଯାଏ । କ୍ଷୁଦ୍ରାନ୍ତ୍ର ଅବରୋଧରେ ପ୍ରାୟ ୨୫% ରୋଗୀଙ୍କର ଅପରେଶନ ଆବଶ୍ୟକ ହୁଏ । ରୋଗ ଜଟିଳ ହେଲେ ପୂଜ ସୃଷ୍ଟି (sepsis), ଖାଦ୍ୟନଳୀ ଅଳ୍ପରକ୍ତ‌ତା (bowel ischemia), ଓ ଜଠରାନ୍ତ୍ର ଛିଦ୍ର (bowel perforation) ହୋଇପାରେ ।
ସନ ୨୦୧୩ର ଆକଳନ ଅନୁସାରେ ସେହି ବର୍ଷ ପ୍ରାୟ ୨.୫ ନିୟୁତ ଆନ୍ତ୍ରିକ ଅବରୋଧ ରୋଗୀ ମଧ୍ୟରୁ ୨୩୬,୦୦୦ ଲୋକଙ୍କ ମୃତ୍ୟୁ ହୋଇଥିଲା । ଏହି ରୋଗ ଯେ କୌଣସି ବୟସରେ ହୋଇପାରେ ଓ ପୁରୁଷ ତ‌ଥା ମହିଳା ସମ ଭାବରେ ଆକ୍ରାନ୍ତ ହୁଅନ୍ତି । ହିପୋକ୍ରେଟଙ୍କଦ୍ୱାରା ଓ ଖ୍ରୀ:ପୂ: ୧୫୫୦ରେ ଏବରସ ପାପିରସରେ (Ebers Papyrus) ମଧ୍ୟ ଏହି ରୋଗ ବିଷୟରେ ଲିଖିତ ଥିବା ସ‌ହ ସମୁଦାୟ ଇତିହାସରେ ଲିପିବଦ୍ଧ ହୋଇଛି ।
ଲକ୍ଷଣ
ଏହି ରୋଗୀର ପେଟରେ ତୀବ୍ର ଯନ୍ତ୍ରଣା ହୋଇ ବାନ୍ତି ହୋଇଥାଏ। ଏହି ବାନ୍ତିରେ ଖିଆ ଯାଇଥିବା ଖାଦ୍ୟ ପଦାର୍ଥ, ପିତ୍ତ ଓ ଅଟକି ରହିଥିବା ମଳ ବାହାରିଥାଏ।  ଏହାର  ଅନ୍ୟାନ୍ୟ ଲକ୍ଷଣ ଗୁଡ଼ିକ ହେଲା -
କାରଣ
ଏହି ରୋଗପାଇଁ ଖାଦ୍ୟ ପେୟରେ ହେଉଥିବା ତ୍ରୁଟି ହିଁ ଦାୟୀ। ଏହାର କୋତୋଟି ମୁଖ୍ୟ କାରଣ ଗୁଡ଼ିକ ନିମ୍ନ ପ୍ରକାରର ହୋଇଥାଏ। ୧. ଅତ୍ୟଧିକ ତେଲ ବା ଘିଅ ଯୁକ୍ତ ଖାଦ୍ୟପଦାର୍ଥର ସେବନ ଏହାଛଡ଼ା ଅସ୍ୱଚ୍ଛ ଓ ଅପରିସ୍କାର ଖାଦ୍ୟର ସେବନ ଏପରି ସମସ୍ୟା ଜାତ କରିଥାଏ। ଖାଦ୍ୟରେ ବାଲି, ବା ବାଳ ଆଦି ଥିଲେ ତାହା ପେଟ ଭିତରକୁ ଯାଇ ଅବରୋଧ ସୃଷ୍ଟି କରିଥାଏ। ୨. ଦେହର ପୂର୍ବ ରୋଗ ଯଥା, ଗ୍ୟାସ, କୋଷ୍ଠ କାଠିନ୍ୟ, ଅର୍ଶାଙ୍କୁରରେ ମଳଦ୍ୱାରର ମାର୍ଗ ଅବରୋଧ ଆଦି। ୩. କେତେକ ଗମ୍ଭୀର ରୋଗ ଯଥା ଉଦରଗୁହାରେ ଅାବୁ (ଟ୍ୟୁମର), ଗ୍ରନ୍ଥି ଅନ୍ତ୍ର ସଂକୋଚନ, ଗଣ୍ଡୁପଦ କୃମି(ରାଉଣ୍ଡ ୱର୍ମ)।
ନିବାରଣ
ଏହି ରୋଗ ଆରୋଗ୍ୟ ସାଧ୍ୟ। କେତେକ ଅନ୍ତ୍ରାବରୋଧ ଆପଣାଛାଏଁ ଭଲ ହୋଇ ଯାଇଥାଏ;
ଆୟୁର୍ବେଦୀୟ ଚିକିତ୍ସା
ଆୟୁର୍ବେଦରେ ଏହି ରୋଗର ନିବାରଣ ପାଇଁ ଅନେକ ପ୍ରଭାବୀ ବିଧି ଉପଲବ୍ଧ। ଏହି ରୋଗରେ ନାରାୟଣ ଚୂର୍ଣ୍ଣ, ଶିବାକ୍ଷାର ପାଚନ ଚୂର୍ଣ୍ଣ ଓ ହିଙ୍ଗ୍ୱାଷ୍ଟକ ଚୂର୍ଣ୍ଣ ଆଦି ଔଷଧ ଦିଆ ଯାଇଥାଏ। କୌଣସି ଔଷଧ ପ୍ରୟୋଗ କରିବା ଆଗରୁ ବିରେଚନ (ଝାଡ଼ା ସଫା ଔଷଧ) ଦିଆ ଯାଇଥାଏ।
ଡାକ୍ତରୀ ଚିକିତ୍ସା
ଅଧିକାଂଶ କ୍ଷେତ୍ରରେ ଏହା ଅସ୍ତ୍ରୋପଚାର ଦରକାର କରିଥାଏ।
ପଥ୍ୟ
ରୋଗୀପାଇଁ ପୁରୁଣା ଚାଉଳ ଭାତ, ମୁଗଡ଼ାଲି, ଘିଅ ପଡ଼ିଥିବା ଖେଚୁଡ଼ି, ପତଳା ମୂଳା, ବଥୁଆ, ସଜନା ଛୁଇଁ, ଲେମ୍ବୁ, କ୍ଷୀର ଓ ସମାନ ମାତ୍ରାରେ ମିଶିଥିବା ଘିଅ ଚିନି, ମିଶ୍ରିତ ଯବ ଚଣାର ଛତୁଆ ଆଦି ଉତ୍ତମ ପଥ୍ୟ ଅଟେ। ଅପଥ୍ୟ
ଅପଥ୍ୟ
ଆଳୁ, କନ୍ଦ, ବେସନରୁ ପ୍ରସ୍ତୁତ ପଦାର୍ଥ, କଷାଳିଆ ପଦାର୍ଥ, ଖଟା, ତେଲ, ରାଗ, ମସଲାଯୁକ୍ତ ଖାଦ୍ୟ ଓ ଗରିଷ୍ଠ ଖାଦ୍ୟକୁ ପରିହାର କରିବା ଆବଶ୍ୟକ।
ଆହୁରି ପଢ଼ନ୍ତୁ:
ଶ୍ରେଣୀ:ଚିକିତ୍ସା ବିଜ୍ଞାନ
ଚୁଡ଼ାଘଷା
ଚୁଡ଼ାଘଷା ଚୁଡ଼ା ଗୁଣ୍ଡ, ନଡ଼ିଆ ଓ ଚିନି ଅଥବା ଗୁଡ଼ରେ ତିଆରି ଏକ ସୁମିଷ୍ଟ ବ୍ୟଞ୍ଜନ । ଏହାକୁ ମୁଖ୍ୟତଃ ଧାର୍ମିକ ଭୋଜି ଏବଂ ପର୍ବ ପର୍ବାଣିରେ ପ୍ରସାଦ ହିସାବରେ ତିଆରି କରାଯାଇଥାଏ । ପୌରାଣିକ କିମ୍ବଦନ୍ତୀ ଅନୁସାରେ ଏହାର ବ୍ୟବହାର ପୁରୀ ଜିଲ୍ଲାସ୍ଥିତ ସାକ୍ଷୀଗୋପାଳ ମନ୍ଦିରରେ କାର୍ତ୍ତିକ ଶୁକ୍ଳ ଏକାଦଶୀ ଦିନ ହୋଇଥାଏ । ତେବେ ଉପକୂଳ ଓଡ଼ିଶାର ମୁଖ୍ୟ ଫସଲ ଧାନ ଓ ବହୁଳ ଭାବେ ଉତ୍ପାଦିତ ହେଉଥିବା ନଡ଼ିଆ ପାଇଁ ଏହି ବ୍ୟଞ୍ଜନର ଉଦ୍ଭବ ହେଇଥିବା ଅନୁମାନ କରାଯାଏ ।
ଆଧାର
ଶ୍ରେଣୀ:ଓଡ଼ିଆ ଖାଦ୍ୟ
ଝିଲିମିଲି
ଝିଲିମିଲି - ୧୯୭୮ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଅଭିନେତ୍ରୀ ଜୟାସ୍ୱାମୀ ଝିଲିମିଲି କଥାଚିତ୍ରରୁ ନିଜ ଅଭିନୟ ଜୀବନ ଆରମ୍ଭ କରିଥିଲେ ।
ଅଭିନୟରେ
ଓଡ଼ିଆ କଥାଚିତ୍ର ‘ଝିଲିମିଲି’ରେ ଅଭିନୟ କରିଥିବା ପ୍ରମୁଖ କଳାକାର ହେଲେ:
ଅଧିକ ତଥ୍ୟ
ଶ୍ରେଣୀ:୧୯୭୮ର ଓଡ଼ିଆ କଥାଚିତ୍ର
ଜୟପୁର ଉତ୍ଥିତ ରାଜପଥ
ଜୟପୁର ଉତ୍ଥିତ ରାଜପଥ ଭାରତୀୟ ରାଜ୍ୟ ରାଜସ୍ଥାନର ରାଜଧାନୀ ସହର ଜଯପୁରଠାରେ ଅବସ୍ଥିତ ।
ସୁବିଧା
ଏହି ରାସ୍ତା ଫଳରେ ରାଜଧାନୀ ଜଯପୁରର ବ୍ୟସ୍ତ ବହୁଳ ଜକୋବ ରୋଡ, ରାଜଭବନ , ସିଭିଲ ଲାଇନ , ଶାଡୋଳା ଅଞ୍ଚଳର ଭିଡକୁ ନିଯନ୍ତ୍ରିତ କରି ହେବାସହ ଯାତାୟତ ସମୟରେ ବହୁ ଉନ୍ନତି ଘଟିବ ।
ରଘୁନାଥ ମହାପାତ୍ର
ରଘୁନାଥ ମହାପାତ୍ର (୨୩ ମାର୍ଚ୍ଚ ୧୯୪୩ - ୦୯ ମଇ ୨୦୨୧) ଜଣେ ଓଡ଼ିଆ ପଥର ଶିଳ୍ପୀ ଓ ସ୍ଥପତି ଥିଲେ । ତାଙ୍କ ପଥର ଶିଳ୍ପକଳା ନିମନ୍ତେ ୧୯୭୬ ମସିହାରେ ତାଙ୍କ ଭାରତ ସରକାର ୨୩ ବର୍ଷ ବୟସରେ ପଦ୍ମଶ୍ରୀ ପୁରସ୍କାରରେ ସମ୍ମାନୀତ କରିଥିଲେ । ସେ ଭୁବନେଶ୍ୱର ଉପକଣ୍ଠରେ ଥିବା "ଶିଳ୍ପୀ ଗ୍ରାମ" ଓ "ରଘୁନାଥ କ୍ରାଫ୍ଟସ୍"ର ପ୍ରତିଷ୍ଠାତା ଥିଲେ । ପୁରାତନ ଶୈଳୀରେ ନୂତନ ଭାବେ ନିର୍ମିତ ତାରାତାରିଣୀ ମନ୍ଦିରର ମୁଖ୍ୟ ସ୍ଥପତି ଭାବେ କାର୍ଯ୍ୟ କରିବା ସହ ସାରା ଭାରତରେ ଅନେକ ପ୍ରମୁଖ ମନ୍ଦିର ନିର୍ମାଣ କରିଥିଲେ । ୨୦୧୬ ମସିହାରେ ଓଡ଼ିଶା ସରକାର ତାଙ୍କୁ ଓଡ଼ିଶା ଲଳିତ କଳା ଏକାଡେମୀର ସଭାପତି ଭାବରେ ନିଯୁକ୍ତି ଦେଇଥିଲେ ।
ଜୀବନୀ
ସେ ୧୯୪୩ ମସିହା ମାର୍ଚ୍ଚ ୨୩ ତାରିଖରେ ଓଡ଼ିଶାର ପୁରୀସ୍ଥିତ ପଥୁରିଆ ସାହିରେ ଜନ୍ମଗ୍ରହଣ କରିଥିଲେ । ଅଷ୍ଟମ ଶ୍ରେଣୀରେ ପଢ଼ୁଥିବା ବେଳେ ପାଠପଢ଼ା ଛାଡ଼ି ପଥରରେ ମୂର୍ତ୍ତି ଗଢ଼ିବା ଆରମ୍ଭ କରିଦେଇଥିଲେ । ୧୮ ବର୍ଷ ବୟସରେ ସେ ପୁରୀ ଛାଡ଼ି ଭୁବନେଶ୍ୱର ଚାଲିଆସିଥିଲେ । ଓଡ଼ିଶା ସରକାରଙ୍କ ହସ୍ତକଳା ତାଲିମ ଓ ଡିଜାଇନ ସେଣ୍ଟରରେ ଚାକିରୀ ଆରମ୍ଭ କରିଥିଲେ ।
୨୦୨୧ ମସିହା ମଇ ମାସରେ ତାଙ୍କ ପରିବାରର ଅନେକ ସଦସ୍ୟ କରୋନାଭୂତାଣୁ ରୋଗରେ ପୀଡ଼ିତ ହୋଇଥିଲେ । ସେ ଭୁବନେଶ୍ୱରସ୍ଥିତ ଅଖିଳ ଭାରତୀୟ ଆୟୁର୍ବିଜ୍ଞାନ ସଂସ୍ଥାନରେ ଆଇସିୟୁରେ ଚିକିତ୍ସିତ ହେଉଥିଲେ । ମଇ ୯ ତାରିଖରେ ଚିକିତ୍ସାଧୀନ ଅବସ୍ଥାରେ ଏହି ରୋଗରେ ତାଙ୍କର ଦେହାନ୍ତ ହୋଇଥିଲା ।
ଆଧାର
ଶ୍ରେଣୀ:୧୯୪୩ ଜନ୍ମ ଶ୍ରେଣୀ:୨୦୨୧ ମୃତ୍ୟୁ ଶ୍ରେଣୀ:ପୁରୀ ଜିଲ୍ଲାର ଲୋକ ଶ୍ରେଣୀ:ପଦ୍ମଶ୍ରୀ ସମ୍ମାନିତ ଶ୍ରେଣୀ:ପଦ୍ମ ଭୂଷଣ ସମ୍ମାନିତ ଶ୍ରେଣୀ:ପଦ୍ମ ବିଭୂଷଣ ସମ୍ମାନିତ ଶ୍ରେଣୀ:ଭାରତରେ କୋଭିଡ-୧୯ ମହାମାରୀ ଯୋଗୁ ମୃତ୍ୟୁ
ଇନ୍ଦିରା ଏକାଦଶୀ
ଆଶ୍ୱିନ ମାସ କୃଷ୍ଣପକ୍ଷରେ 'ଇନ୍ଦିରା' ନାମକ ଏକାଦଶୀ ପଡେ । ଏହି ବ୍ରତର ପ୍ରଭାବରେ ବଡ଼ ବଡ଼ ପାପ ନଷ୍ଟ ହୋଇଯାଏ ।
କିମ୍ବଦନ୍ତୀ
ସତ୍ୟଯୁଗରେ ଇନ୍ଦ୍ରସେନ ନାମକ ଜଣେ ରାଜା ମାହିଷ୍ମତିପୁରୀକୁ ଶାସନ କରୁଥିଲେ । ସେ ଅତ୍ୟନ୍ତ ଧର୍ମପରାୟଣ ହୋଇଥିବାରୁ ତାଙ୍କର ଖ୍ୟାତି ଚତୁର୍ଦ୍ଦିଗକୁ ବ୍ୟାପିଥିଲା । ରାଜା ଇନ୍ଦ୍ରସେନ ଭଗବାନ ବିଷ୍ଣୁଙ୍କ ଭକ୍ତିରେ ତଲ୍ଲୀନ ରହି ଗୋବିନ୍ଦଙ୍କର ମୋକ୍ଷଦାୟକ ନାମ ଜପ କରି ସମୟ ଅତିବାହିତ କରୁଥିଲେ । ଦିନେ ରାଜା ରାଜ ଦରବାରରେ ବସିଥିବା ସମୟରେ ଦେବର୍ଷି ନାରଦ ସେଠାରେ ପହଞ୍ଚିଲେ । ତାଙ୍କୁ ଆସିବାର ଦେଖି କରଯୋଡ଼ି ଠିଆହେଲେ ଓ ବିଧିପୂର୍ବକ ପୂଜାକରି ଆସନରେ ବସାଇଲେ । ଆସିବାର କାରଣ ଜିଜ୍ଞାସା କଲେ । ନାରଦ କହିଲେ - ଶୁଣ ରାଜନ୍ । ମୁଁ ଯମଲୋକକୁ ଯାଇଥିଲି ଓ ସେଠାରେ ତୁମ ପିତାଙ୍କୁ ଦେଖିଲି । ସେ ବ୍ରତଭଙ୍ଗ ଦୋଷରୁ ନର୍କଯନ୍ତ୍ରଣା ଭୋଗକରୁଛନ୍ତି । ସେ ମୋହାତରେ ସନ୍ଦେଶ ପଠାଇ କହିଛନ୍ତି, ମୋତେ ଇନ୍ଦିରା ଏକାଦଶୀ ବ୍ରତ ପୁଣ୍ୟ ଦେଇ ସ୍ୱର୍ଗକୁ ପଠାଅ ।
ବିଧି
ରାଜା ଇନ୍ଦ୍ରସେନ ନାରଦଙ୍କ କହିବା ଅନୁସାରେ ବ୍ରତ ପାଳନ କଲେ । ବ୍ରତ ପୂର୍ଣ୍ଣ ହେବା ପରେ ଆକାଶରୁ ପୁଷ୍ପ ବୃଷ୍ଟି ହେଲା । ଇନ୍ଦ୍ରସେନଙ୍କ ପିତା ଗରୁଡ଼ରେ ବସି ବିଷ୍ଣୁଧାନକୁ ଚାଲିଗଲେ ଓ ଇନ୍ଦ୍ରସେନ ମଧ୍ୟ ନିଷ୍କଣ୍ଟକ ରାଜ୍ୟ ଭୋଗ କରି ନିଜର ପୁତ୍ରକୁ ରାଜସିଂହାସନରେ ବସାଇ ସ୍ୱର୍ଗକୁ ଚାଲିଗଲେ ।
ଏହାକୁ ପଠନ ଓ ଶ୍ରବଣ କରି ମନୁଷ୍ୟ ସବୁ ପାପରୁ ମୁକ୍ତ ହୋଇଯାଏ ।
ପ୍ରଥମ ବିଶ୍ୱଯୁଦ୍ଧ
ପ୍ରଥମ ବିଶ୍ୱଯୁଦ୍ଧ ହେଉଛି ପ୍ରଥମ ବିଶ୍ୱ ବ୍ୟାପୀ ଯୁଦ୍ଧ ଯାହାକି ଇଉରୋପ ମହାଦେଶରେ କେନ୍ଦ୍ରିଭୂତ ହୋଇଥିଲା ଏହା 28 ଜୁଲାଇ 1914ରେ ଆରମ୍ଭ ହୋଇ 11 ନଭେମ୍ବର 1918ରେ ଶେଷ ହୋଇଥିଲା ।ଏହି ଯୁଦ୍ଧରେ ଇଉରୋପର 70 ଅୟୁତରୁ ଅଧିକ ମିଲିଟାରୀ ସେନା ଭାଗନେଇଥିଲେ । ଏଥିରେ 9 ଅଯୁତ ସେନା ଓ 7 ଅଯୁତ ସାଧାରଣ ଜନତା ମୃତ୍ୟୁବରଣ କରିଥିଲେ । ଏହି ଇତିହାସର ଗୋଟିଏ ଭୟଙ୍କର ଯୁଦ୍ଧ ଥିଲା।ଏହି ଯୁଦ୍ଧରେ ବିଶ୍ୱର ଅର୍ଥନୈତିକ ମହାଶକ୍ତିମାନେ ପରସ୍ପର ବିରୋଧରେ ମେଣ୍ଟ କରିଥିଲେ ।ଗୋଟେ ମେଣ୍ଟରେ ଥିଲେ ଇଂଲଣ୍ଡ ,ଫ୍ରାଣ୍ସ ଏବଂ ଋଷିଆ ଓ ସେମାଙ୍କ ବିରୋଧରେ ଥିଲେ ଜର୍ମାନୀ ଏବଂ ଅଷ୍ଟ୍ରିଆ ହଙ୍ଗେରୀ ଓ ଇଟାଲୀ । ଏଥିରେ ବହୁ କ୍ଷୟକ୍ଷତି ହୋଇଥିଲା ।
ଶ୍ରେଣୀ:ବିଶ୍ୱଯୁଦ୍ଧ
ସ୍ୱାତୀ କୁମାରୀ
ସ୍ୱାତୀ କୁମାରୀ ଜଣେ ଭାରତୀୟ ଲେଖିକା ଏବଂ ସ୍ତମ୍ଭକାର । ସେ ହାପିଲି ମେରେଡ୍ ହାପିଲି ଡିଭୋର୍ସଡ୍, ଉଇଦ୍ଆଉଟ୍ ଏ ଗୁଡ୍ ବାଏ ଏବଂ ଅମାୟାରା- ଦ ଏସେନ୍ସ ଅଫ୍ ଲାଇଫ୍ ଭଳି ତିନୋଟି ଉପନ୍ୟାସ ରଚନା କରିଛନ୍ତି । ତାଙ୍କ ରଚିତ ଅମାୟାରା- ଦ ଏସେନ୍ସ ଅଫ୍ ଲାଇଫ୍ ବହିକୁ ଇଣ୍ଟରନ୍ୟାସନାଲ୍ ଆସୋସିଏସନ୍ ଫର୍ ସୁଇସାଇଡ୍ ପ୍ରିଜରଭେସନ୍ ସଂଘଦ୍ୱାରା ସ୍ୱାଗତ କରାଯାଇଥିଲା । ସ୍ୱାତୀ ଜଣେ ହୋଲିଷ୍ଟିକ୍ ହିଲର୍ ଏବଂ ସେ ଲୋକମାନଙ୍କର ସମସ୍ୟାର ସମାଧାନ ପାଇଁ ବିଭିନ୍ନ ପ୍ରକାରର ପରାମର୍ଶ ଦେଇଥାନ୍ତି । ଏତଦ୍ ବ୍ୟତୀତ ୨୦୨୦ ମସିହାରେ ତାଙ୍କର ଦୁଇଟି କ୍ଷୁଦ୍ର ଉପନ୍ୟାସ ଆମାଜନ୍‌ର କିଣ୍ଡଲ ଆପ୍‌ରେ ପ୍ରକାଶ ପାଇଥିଲା ।
ପ୍ରାରମ୍ଭିକ ଜୀବନ ଓ ଶିକ୍ଷା
ସ୍ୱାତୀ କୁମାରୀ ଉତ୍ତର ପ୍ରଦେଶର କାନପୁରରେ ଜନ୍ମଗ୍ରହଣ କରିଥିଲେ । ସେ କାନପୁରର ଏଚ୍. ଏ. ଏଲ୍ ବିଦ୍ୟାଳୟରେ ପଢ଼ୁଥିଲେ ଏବଂ ସେଠାରେ ହିଁ ତାଙ୍କର ସ୍କୁଲ ଶିକ୍ଷା ଶେଷ କରିଥିଲେ । ଏହାପରେ ସେ ମଗଧ ବିଶ୍ୱ ବିଦ୍ୟାଳୟରେ ପଢ଼ିଥିଲେ । ୨୦୧୦ ମସିହାରେ ସ୍ୱାତୀ କମ୍ପ୍ୟୁଟର ଆପ୍ଲିକେସନସ୍‌ରେ ସ୍ନାତକ ସମାପ୍ତ କରିଥିଲେ । ଏହାପରେ ସେ ବାଙ୍ଗାଲୋରର ନ୍ୟାସ୍‌ଲାନ୍ ସ୍କୁଲ୍ ଅଫ୍ ବିଜିନେସ୍‌ରେ ପଢ଼ିଥିଲେ, ଯେଉଁଠି ସେ ସ୍ନାତକୋତ୍ତର ଶେଷ କରିଥିଲେ । ଏହାପ ସେ ପଉ, ଫ୍ରାନ୍ସରେ ଇକୋଲ୍ ସୁପେରିଅର୍ ଦେ କମର୍ସ ପଢ଼ିଥିଲେ, ଯେଉଁଠି ସେ ମାର୍କେଟିଂ ଆଣ୍ଡ ଇଣ୍ଟରନ୍ୟାସ୍‌ନାଲ୍ ମ୍ୟାନେଜ୍‌ମେଣ୍ଟ ବିଷୟରେ ପଢ଼ିଥିଲେ ।
ସେ ପ୍ରାଇମେରି ବିଦ୍ୟାଳୟ ସମୟରୁ ଲେଖା ଲେଖି ପ୍ରତି ଆକୃଷ୍ଟ ହୋଇଥିଲେ । ୨୦୧୩ ମସିହାରେ ସେ ବେମାର ପଡ଼ିବା ଫଳରେ ତାଙ୍କର ଚାକିରୀ ଛାଡ଼ି ପାଟନା ଫେରି ଆସିଥିଲେ । ଏହାର କିଛି ମାସ ପରେ ତାଙ୍କ ମାଆ ଆତ୍ମହତ୍ୟା କରିଥିଲେ । ତାଙ୍କ ମାଆଙ୍କର ମୃତ୍ୟୁପରେ ସେ ଜଣେ ଲେଖିବା ଭାବରେ ତାଙ୍କର ପେଶା ଆରମ୍ଭ କରିଥିଲେ । ସେ ତାଙ୍କ ରଚନା ମାଧ୍ୟମରେ ଆତ୍ମହତ୍ୟା ବିରୋଧରେ ସାରା ଭାରତ ବର୍ଷରେ ଜନ ଜାଗରଣ ସୃଷ୍ଟି କରିବା ପାଇଁ କାର୍ଯ୍ୟ କରୁଛନ୍ତି ।
୨୦୧୫ ମସିହାରେ ତାଙ୍କ ରଚିତ ପ୍ରଥମ ପୁସ୍ତକ ଉଇଦ୍ଆଉଟ୍ ଏ ଗୁଡ୍ ବାଏ ପ୍ରକାଶ ପାଇଥିଲା, ଯେଉଁଥିରେ ସେ ତାଙ୍କ ମାଆଙ୍କର ଆତ୍ମହତା ବିଷୟରେ ଲେଖିଥିଲେ । ଏହାପରେ ତାଙ୍କର ୨ୟ ପୁସ୍ତକ ଅମାୟାରା- ଦ ଏସେନ୍ସ ଅଫ୍ ଲାଇଫ୍ ପ୍ରକାଶ ପାଇଥିଲା, ଯେଉଁଥିରେ ସେ ଆତ୍ମହତ୍ୟା ବିରୋଧରେ ରଚନା କରିଥିଲେ । ଏହି ପୁସ୍ତକଟିକୁ ଅନେକ ଲୋକ ପ୍ରସଂଶା କରିଥିଲେ ।
୨୦୧୯ ମସିହାରେ ସ୍ୱାତୀଙ୍କ ରଚିତ ହାପିଲି ମେରେଡ୍ ହାପିଲି ଡିଭୋର୍ସଡ୍ ପ୍ରକାଶ ପାଇଥିଲା, ଯେଉଁଥିରେ ସେ ଏକ ଝିଅର ନିଜସ୍ୱ ଇଚ୍ଛା ଓ ପିତାମାତାଙ୍କର ଇଚ୍ଛା ସହ ବିବାହ ପରେ ଅସୁବିଧା ଏବଂ ଏହା ପରର ଫଇସଲା ବିଷୟରେ ଲେଖିଥିଲେ । ୨୦୨୦ ମସିହାରେ ସ୍ୱାତୀଙ୍କର ଦୁଇଟି ପୁସ୍ତକ ପ୍ରକାଶ ପାଇଛି । ୧୦ ଜାନୁଆରୀ ୨୦୨୦ରେ ତାଙ୍କର ଏକ କ୍ଷୁଦ୍ର ଇ-ଉପନ୍ୟାସ ଦ୍ୟାଟ୍ ରେନି ନାଇଟ୍ ଆମାଜନ୍ କିଣ୍ଡଲରେ ପ୍ରକାଶ ପାଇଥିଲା । ଏହାପରେ ୧୦ ଫେବୃଆରୀରେ ଲଭ୍ ଆଟ୍ ଫାର୍ସ୍ଟ ନାଇଟ୍ ନାମକ ଅନ୍ୟ ଏକ ପ୍ରେମ ଭିତ୍ତିକ କ୍ଷୁଦ୍ର ଇ-ଉପନ୍ୟାସ ଆମାଜନ୍ କିଣ୍ଡଲ୍‌ରେ ପ୍ରକାଶ ପାଇଥିଲା ।
ବାହାର ଆଧାର
ଶ୍ରେଣୀ:ଜୀବିତ ବ୍ୟକ୍ତି
ରାଉରକେଲା
ନାମକରଣ
"ରାଉରକେଲା" ନାମଟି ଜର୍ମାନ ଶବ୍ଦ ରୁର (Ruhr) ଶବ୍ଦରୁ ଆସିଛି । ରୁର (Ruhr) ଜର୍ମାନୀର ଏକ ପ୍ରମୁଖ ଶିଳ୍ପ ଭିତ୍ତିକ ଉପତ୍ୟାକା । ରାଉଅରକେଲାଠାରେ ଜର୍ମାନୀ ସହବନ୍ଧନରେ ଇସ୍ପାତ କାରଖାନା ତିଆରି କରାଯାଇଥିଲା । ସୁନ୍ଦରଗଡ଼ ଜିଲାର ରାଉତିଆ ଜନଜାତିଦ୍ୱାରା କୁହାଯାଉଥିବା ସାଦ୍ରି ଭାଷାରେ କେଲାର ଅର୍ଥ ଗାଆଁ right|thumbnail|ଇସ୍ପାତ କାରଖାନା
ଜନସଂଖ୍ୟା ଓ ସାକ୍ଷରତା
୨୦୧୧ ମସିହାର ଭାରତୀୟ ଜନଗଣନା ଅନୁସାରେ, ସହରର ମୋଟ ଜନସଂଖ୍ୟା ୫,୫୨,୨୩୯ । ଏହା ମଧ୍ୟରେ ବର୍ତ୍ତମାନର ରାଉରକେଲା ମାହନଗର ନିଗମ ଏବଂ ରାଉରକେଲା ଇସ୍ପାତ ସହରାଞ୍ଚଳର ଜନସଂଖ୍ୟା ମିଶିକରି ରହିଛି।  ସେଥି ମଧ୍ୟରୁ ୫୩.୮୯% ଜଣ ପରୁଷ ହୋଇଥିବା ବେଳେ ୪୬.୧୧% ଜଣ ନାରୀ ଅଟନ୍ତି । ର ସାକ୍ଷରତା ହାର ୭୫.୨୪%  । ଏହା ଜାତୀୟ ହାରଠାରୁ ୧୦.୪୦% ପ୍ରତିଶତ ଅଧିକ  । ସେଥିରୁ ୪୩.୫୭% ପ୍ରତିଶତ ପୁରୁଷ ଓ ୩୧.୬୮% ନାରୀ ଅଟନ୍ତି । ୧୧.୮୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି ।
ଭାଷା
ଓଡ଼ିଆ ର ସରକାରୀ ଭାଷା  ।
ପର୍ଯ୍ୟଟନ
ରାଉରକେଲା ସହରଠାରୁ ବେଦବ୍ୟାସର ଦୂରତା ମାତ୍ର ୯କି.ମି., ବେଦବ୍ୟାସକୁ ଯିବାକୁ ହେଲେ ନାଗପୁର କଲିକତା ରେଳ ଲାଇନର ପାନପୋଷ ଷ୍ଟେସନଠାରୁ ଏକ ମାଇଲ ଉତ୍ତର ଦିଗକୁ ଗଲେ ବେଦବ୍ୟାସରେ ପହଞ୍ଚି ହୁଏ । ଏଠାରେ ଏକ ସଙ୍ଗମ ସ୍ଥଳୀ ରହିଛି, ଏଠାରେ ଶଙ୍ଖ ଓ କୋଏଲ ନଦୀ ସହ ସରସ୍ୱତୀ କୁଣ୍ଡରୁ ବାହାରି ଥିବା ଝରଣାର ସମାହାରରେ ସୃଷ୍ଟି ହୋଇଛି ନୂତନ ନଦୀ ବ୍ରାହ୍ମଣୀ । ଦେଶର ବୃହତ୍ତମ ସଙ୍ଗମ ଭାବେ ପରିଗଣିତ ଆହ୍ଲାବାଦଠାରେ ଗଙ୍ଗା, ଯମୁନା ସହିତ ଅଦୃଶ୍ୟ ସରସ୍ୱତୀର ସଙ୍ଗମ ପରେ କେବଳ ଗଙ୍ଗା ନଦୀ ଆଗକୁ ବହି ଯାଇଥିବା ବେଳେ ବେଦବ୍ୟାସ ସଙ୍ଗମରୁ ଆଉ ଏକ ନୂତନ ନଦୀ ଉତ୍ପନ୍ନ ହୋଇଛି । ଆହ୍ଲାବାଦଠାରେ ସରସ୍ୱତୀ ନଦୀ ଦୃଶ୍ୟମାନ ହେଉନଥିବା ବେଳେ ବେଦବ୍ୟାସରେ ରହିଛି ସୁଦୃଶ୍ୟ ସରସ୍ୱତୀ କୁଣ୍ଡ ଓ ସରସ୍ୱତୀ ମନ୍ଦିର । ପାତାଳୀ ଝରଣାର ପାଣି ସରସ୍ୱତୀ କୁଣ୍ଡରୁ ନିର୍ଗତ ସଙ୍ଗମସ୍ଥଳୀରେ ମିଶୁଛି ।
ବେଦବ୍ୟାସରେ ଥିବା ଗୁମ୍ଫାରେ ଆଜି ବି ମହାମୁନି ବେଦବ୍ୟାସଙ୍କର ଆଶାବାଡ଼ି ଓ କଠଉ ସଂରକ୍ଷିତ ହୋଇ ରହିଛି । ଶଙ୍ଖ ଓ କୋଏଲ ନଦୀର ସଙ୍ଗମସ୍ଥଳରେ ପରାଶର ଘୁଟୁକୁରା ନାମକ ଏକ ପାହାଡ଼ ଦେଖିବାକୁ ମିଳେ । ସେହି ପାହାଡ଼ ଶୀର୍ଷରେ ଏକ ଶିବମନ୍ଦିର ପର୍ଯ୍ୟଟକଙ୍କୁ ଆକର୍ଷିତ କରୁଥିବା ବେଳେ ପାହାଡ଼ର ପଶ୍ଚିମ ପାଦ ଦେଶରେ ସାସ୍ୱତୀ କୁଣ୍ଡ ପର୍ଯ୍ୟଟକମାନଙ୍କ ପାଇଁ ଅନ୍ୟତମ ଆକର୍ଷଣ ସାଜିଥାଏ । ପରାଶର ଘୁଟୁକୁରା ପାହାଡ଼ର ପାଦଦେଶରେ ଶିବଙ୍କର ଏକ ସୁଦୃଶ୍ୟ ମନ୍ଦିର ଦେଖିବାକୁ ମିଳେ । ପ୍ରଥମେ ଏହି ମନ୍ଦିରରେ ପୂଜାର୍ଚ୍ଚନା କରାଯାଉଥିଲା । ବନ୍ୟା ସମୟରେ ଏହି ମନ୍ଦିର ଜଳମଗ୍ନ ହେଇଯାଉଥିବାରୁ ପରବର୍ତ୍ତୀ ସମୟରେ ପାହାଡ଼ର ଶୀର୍ଷଦେଶରେ ମନ୍ଦିରଟିଏ ନିର୍ମାଣ କରାଯାଇଛି । ଏହାବ୍ୟତୀତ କୋଏଲ ନଦୀ କୂଳରେ ଗୌତମୀ ଘୁଟୁକୁରା ପାହାଡ଼କୁ ବହୁ ପର୍ଯ୍ୟଟକ ଭ୍ରମଣ ଉଦ୍ଦେଶ୍ୟରେ ଆସିଥାନ୍ତି ।
ଅଧିକ ତଥ୍ୟ
ଶ୍ରେଣୀ:ସୁନ୍ଦରଗଡ଼ ଜିଲ୍ଲା ଶ୍ରେଣୀ:ରାଉରକେଲା
ଲକ୍ଷ୍ମୀ ପୂଜା
ମହାଲକ୍ଷ୍ମୀଙ୍କର ପାର୍ବଣ । ପାଖାପାଖି ସପ୍ତହେ ବ୍ୟାପି ମହାଲକ୍ଷ୍ମୀଙ୍କର ଏଇ ପୂଜା ଢେଙ୍କାନାଳ, ଚୌଦ୍ୱାର ଓ ଓଡ଼ିଶାର ଅନ୍ୟାନ୍ୟ ଅଞ୍ଚଳରେ ବଡ଼ ଧୂମ୍​ଧାମ୍​ରେ ପାଳନ କରାଯାଏ।
ଅଧିକ ତଥ୍ୟ
ଶ୍ରେଣୀ:ଓଡ଼ିଶାର ପର୍ବ ପର୍ବାଣି ଶ୍ରେଣୀ:ଭାରତର ପର୍ବ ପର୍ବାଣି ଶ୍ରେଣୀ:ହିନ୍ଦୁ ପର୍ବ
କୁହୁଡ଼ି (ଗାଆଁ)
କୁହୁଡି ଗାଁ ଓଡ଼ିଶାର ଖୋର୍ଦ୍ଧା ଜିଲ୍ଲାର ଟାଙ୍ଗୀ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଖୁର୍ଦ୍ଧା  ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ ।
ଶିକ୍ଷା
ଗ୍ରାମରେ ଜନତା ଉଚ୍ଚ ବିଦ୍ୟାଳୟ ଏକ ସରକାରୀ ଉଚ୍ଚ ବିଦ୍ୟାଳୟ ସମେତ ତିନିଟି ପ୍ରାଥମିକ ବିଦ୍ୟାଳୟ ଅଛି । ନିକଟତମ ମହାବିଦ୍ୟାଳୟ ଜନତା ମାହାବିଦ୍ୟାଳୟ ।
ଆଧାର
ଶ୍ରେଣୀ:ଖୋର୍ଦ୍ଧା ଜିଲ୍ଲାର ଗାଆଁ ଓ ସହର
ହିନ୍ଦୁସ୍ତାନ ପେଟ୍ରୋଲିୟମ
ଇତିହାସ
୨୦୦୩ରେCentre for Public Interest Litigation(CPIL)ଅର୍ଜୀକୁ ମାନି ସୁପ୍ରିମକୋର୍ଟ ବାଧା ଦେଇଥିଲେ ହିନ୍ଦୁସ୍ତାନ ପେଟ୍ରୋଲିୟମ ଏବଂ ଭାରତ ପେଟ୍ରୋଲିୟମକୁ ସରକାରୀ କରଣରୁ ଘରୋଇ କରଣ କରିବାକୁ ସାଂସଦରେ ବିନା ବିଲ ଆଗତ କରି।ଉପଦେଶ ଅନୁସାରେ, ରାଜେନ୍ଦ୍ର ସାଚାର ଏବଂପ୍ରଶାନ୍ତ ଭୂଷଣ କହିଥିଲେ,କେବଳ ରାସ୍ତା କମ୍ପାନୀ ଯଦି ପୁଞ୍ଜି ହ୍ରାସ କରିବା/ବିକ୍ରି କରିବ,କମ୍ପାନୀକୁ ଅଧିନିୟମ ଅନୁସାରେ ଖାରଜ/ରଦ୍ଧ କରାଯିବ ଯାହା ୧୯୭୦ରେ ରାଷ୍ଟ୍ରୀୟକରଣ ହୋଇଥିଲା।  ଫଳାଫଳ ହେଲା କି ,ସରକାର ମୁଖ୍ୟ ଯିଏ କି ଦୁଇଟି ଯାକକୁ ବାଧ୍ୟ କରି ଘରୋଇ କରଣ କରି ପାରିବେ। HPCL ଧୀରେଧୀରେ ବର୍ଷକୁ ବର୍ଷଆଗକୁ ବଢ଼ିବାକୁ ଲାଗିଛି।ରେଫିଇନାରୀର କ୍ଷମତା ଧୀରେ ଧୀରେ ବଢିଚାଲୁଚି,୧୯୮୪/୮୫ରେ୫.୫ ମିଲିୟନ ମେଟ୍ରିକ ଟନରୁ ମାର୍ଚ୍ଚ୨୦୧୩ ପର୍ଯ୍ୟନ୍ତ୧୪.୮୦ମିଲିୟନ ମେଟ୍ରିକ ଟନକୁ (MMT)ବଢ଼ିଛି।
କାର୍ଯ୍ୟ ସମ୍ପାଦନ
HPCL ଦୁଇଟି ମୁଖ୍ୟ ବିଶୋଧନଗାର କାଯ୍ୟ କରେ ବିଭିନ୍ନ ପ୍ରକାରର ଓ ବହୁତ ପରିମାଣର ପେଟ୍ରୋଲିୟମ  ଅଏଲ ଏବଂ  ବିଶେଷ ମାନର, ଗୋଟେ ମୁମ୍ବାଇ(ଦକ୍ଷିଣ ପଟେ)ତାର କ୍ଷମତା୬.୫ ମିଲିୟନ ମେଟ୍ରିକ ଟନ ପ୍ରତି ବର୍ଷ( MMTPA)। ଏବଂ ଅନ୍ୟଟି ବିଶାଖାପାଟଣା(ପୂର୍ବ ପଟେ) ତାର କ୍ଷମତା୮.୩ମିଲିୟନ ମେଟ୍ରିକ ଟନ ପ୍ରତି ବର୍ଷ  (MMTPA)
HPCL MOU ଚୁକ୍ତି ସରକାର ସହକରି ରେଫିଇନାରୀ ବ୍ୟବସ୍ଥା ବର୍ମେର, ରାଜସ୍ଥାନରେ କରିଅଛି।ଏହାର କାର୍ଯ୍ୟ ସମ୍ପାଦନ JV କମ୍ପାନୀତଳେ ହଉଚି, ଯାହାକୁ HPCL-ରାଜସ୍ଥାନ ରେଫିଇନାରୀ ଲିମିଟେଡ଼ କୁହାଯାଏ।
ବର୍ତ୍ତମାନ HPCL ଉତ୍ପାଦନ ୩୦୦+ରୁ ଅଧିକ ପ୍ରକାରର ତୈଳ ଓ  ବିଶେଷ ମାନର ଗ୍ରୀଜ୍।
ମାର୍କେଟରେ HPCLର ଗଠିତ ଆଞ୍ଚଳିକ  ଅଫିସ    ୧୩ଟି ମୁଖ୍ୟ ସହର ମାନଙ୍କରେ ଏବଂ୧୦୧ regional ଅଫିସ।
ପଦାର୍ଥ
''
]]'''
ତୈଳ ବିଶୋଧନଗାର
HPCL ଭାରତରେ ବହୁତ ତୈଳ ବିଶୋଧନଗାର  ଅଛି। ସେଗୁଡିକ ହେଲା:
ଆରାମ ବାନୁ ବେଗମ
ଆରାମ ବାନୁ ବେଗମ (୨୨ ଡିସେମ୍ବର ୧୫୮୪ - ୧୮ ଜୁନ ୧୬୨୪) ଜଣେ ମୋଗଲ ରାଜକୁମାରୀ ଏବଂ ତୃତୀୟ ମୋଗଲ ସମ୍ରାଟ ଆକବରଙ୍କ ସାନ ଝିଅ ଥିଲେ । ଆରାମ ବାନୁ ସମ୍ରାଟ ଜାହାଙ୍ଗୀରଙ୍କ ସାନ ଭଉଣୀ ଥିଲେ, କିନ୍ତୁ ସେମାନଙ୍କ ମା ଅଲଗା ଥିଲେ ।
ଜୀବନୀ
୨୨ ଡିସେମ୍ବର ୧୫୮୪ ମସିହାରେ ଜନ୍ମ ହୋଇଥିବା ଆରାମ ବାନୁ ବେଗମ ଆକବର ଏବଂ ବିବି ଦୌଲତ ଶାଦଙ୍କ ସାନ ଝିଅ ଥିଲେ । ତାଙ୍କର ନିଶା ବେଗମ ନାମରେ ଜଣେ ଭଉଣୀ ମଧ୍ୟ ଥିଲେ । ସେ ଭାରତର ଆଗ୍ରାରେ ଜନ୍ମଗ୍ରହଣ କରିଥିଲେ ।
ଜାହାଙ୍ଗୀରଙ୍କ ଅନୁଯାୟୀ ଆକବର ତାଙ୍କୁ ଅତ୍ୟଧିକ ଭଲ ପାଉଥିଲେ ଏବଂ ତାଙ୍କର ଅପାରଗତାକୁ ଭଦ୍ରତା ବୋଲି ବର୍ଣ୍ଣନା କରିଥିଲେ ।
ମୃତ୍ୟୁ
ଅରାମ ବାନୁ ଅବିବାହିତ ରହିଥିଲେ । ସେ ତାଙ୍କ ଭାଇ ଜାହାଙ୍ଗୀରଙ୍କ ସମୟରେ ମୃତ୍ୟୁ ବରଣ କରିଥିଲେ । ସେ ୧୭ ଜୁନ ୧୬୨୪ ମସିହାରେ ମାତ୍ର ୩୯ ବର ବୟସରେ ମୃତ୍ୟୁ ବରଣ କରିଥିଲେ । ତାଙ୍କୁ ତାଙ୍କ ବଡ଼ ଭଉଣୀ ନିଶା ବେଗମଙ୍କ ପରି ଆଗ୍ରାସ୍ଥିତ ସିକନ୍ଦରାଠାରେ ତାଙ୍କ ପିତାଙ୍କ ସମାଧିସ୍ଥଳରେ କବର ଦିଆଯାଇଥିଲା ।
ଆଧାର
ଶ୍ରେଣୀ:୧୫୮୪ ଜନ୍ମ ଶ୍ରେଣୀ:୧୬୨୪ ମୃତ୍ୟୁ ଶ୍ରେଣୀ:ମୋଗଲ ସାମ୍ରାଜ୍ୟର ମହିଳା ଶ୍ରେଣୀ:ମୋଗଲ ରାଜକୁମାରୀ
କେନ୍ଦ୍ରୀୟ ଧାନ ଗବେଷଣା କେନ୍ଦ୍ର
କେନ୍ଦ୍ରୀୟ ଧାନ ଗବେଷଣା କେନ୍ଦ୍ର
ଏହା ୨୨ ଅପ୍ରେଲ ୧୯୪୬ ମସିହାରେ କଟକ ଜିଲ୍ଲାର ବିଦ୍ୟାଧରପୁରଠାରେ ସ୍ଥାପନ କରାଯାଇଥିଲା । ଏହି କେନ୍ଦ୍ରଟି ଭୁବନେଶ୍ୱରଠାରୁ ପ୍ରାୟ ୩୫ କିଲୋମିଟର ଓ କଟକ ରେଳ ଷ୍ଚେସନଠାରୁ ପ୍ରାୟ ୭ କିଲୋମିଟର ଦୁରତାରେ ଅବସ୍ଥିତ । ଏହି ଗବେଷଣା ମୂଳକ ଖେତଟିର ଆକାର ୧୧୭ ହେକ୍ଟର । ଏହାର ଜମିକୁ ୧୫ ଭାଗରେ ବିଭକ୍ତ କରାଯାଇ ବିଭିନ୍ନ ପ୍ରକାରର ଧାନ ଉପରେ ଗବେଷଣା କରାଯାଇଥାଏ । ସେହି ୧୫ଟି ଭାଗରୁ ଗୋଟିଏ ଭାଗରେ ବର୍ଷା ଜଳକୁ ସଞ୍ଚୟ କରି ମାଛ ଚାଷ ମଧ୍ୟ କରାଯାଇଥାଏ ।
ଆଧାର
ଶ୍ରେଣୀ:କଟକ ଜିଲ୍ଲା ଶ୍ରେଣୀ:ଓଡ଼ିଶାରେ ଗବେଷଣା କେନ୍ଦ୍ର
ମହମ୍ମଦ ଘୋରୀ
ମହମ୍ମଦ ଘୋରୀଙ୍କୁ ଭରତରେ ମୁସଲମାନ ସାମ୍ରାଜ୍ୟର ପ୍ରତିଷ୍ଠାତା ବୋଲି କୁହାଯାଏ। ସେ ୧୧୬୭ ଖ୍ରୀଷ୍ଟାବ୍ଦରେ ଭାରତରେ ପ୍ରବେଶ କରିଥିଲେ। ଦିଲ୍ଲୀର ରାଜା ପୃଥ୍ୱୀରାଜ ଓ କାନ୍ୟକୁବ୍ଜର ରାଜା ଜୟଚନ୍ଦ୍ରଙ୍କ ମଧ୍ୟରେ ଥିବା ବିବାଦର ସୁଯୋଗ ନେଇ ସେ ଜୟଚନ୍ଦ୍ରଙ୍କ ସାହାଯ୍ୟ ନେଇ ପୃଥ୍ୱୀରାଜ ଚୌହାନଙ୍କୁ ଥାନେଶ୍ୱର ଯୁଦ୍ଧରେ ପରାସ୍ତ କରି ହତ୍ୟା କଲେ। ତଦୁପରାନ୍ତ କାନ୍ୟକୁବ୍ଜ ଆକ୍ରମଣ କରି ଜୟଚନ୍ଦ୍ରଙ୍କୁ ମଧ୍ୟ ନିଧନ କଲେ। ଏହାଙ୍କଦ୍ୱାରା ଏକାଦଶ ଶତାବ୍ଦୀରେ ଭାରତରେ ମୁସଲମାନ ସାମ୍ରାଜ୍ୟର ପ୍ରତିଷ୍ଠା ହୋଇଥିଲେ ହେଁ ଏହାଙ୍କର ବଡ଼ଭାଇ ମାମୁଦ(ମହମୁଦ) ଗଜନୀଙ୍କ ବଂଶଧର ଗିୟାସୁଦ୍ଦିନଙ୍କୁ ବିତାଡ଼ିତ କରି ଭାରତରେ ମୁସଲମାନ ରାଜୁତିର ସ୍ଥାୟୀ ଭିତ୍ତି ସ୍ଥାପନ କଲେ। ଏହାଙ୍କ ବଡ଼ଭାଇ ଗିୟାସୁଦ୍ଦିନଙ୍କ ମୃତ୍ୟୁପରେ ଖ୍ରୀ.ଅ.୧୨୦୨ରେ ସେ ଆଫଗାନିସ୍ଥାନରେ ଘୋର ବଂଶର ରାଜା ହେଲେ। ସେ ୧୨୦୬ ଖ୍ରୀଷ୍ଟାବ୍ଦରେ ପଞ୍ଜାବର ଏକ ଯୁଦ୍ଧ ଅଭିଯାନରେ ମୃତ୍ୟୁବରଣ କଲେ।
ଆଧାର
ଶ୍ରେଣୀ:ଇତିହାସ ଶ୍ରେଣୀ:୧୧୫୦ ଜନ୍ମ ଶ୍ରେଣୀ:୧୨୦୬ ମୃତ୍ୟୁ
ପୋଡାନ୍ନୁର
ପୋଡାନ୍ନୁର ବା ପୋଥାନୁର (Railway Station Code : PTJ)ଭାରତୀୟ ରାଜ୍ୟ ତାମିଲନାଡୁର କୋଇମ୍ବାଟୁର ସହର ଉପକଣ୍ଠରେ ଥିବା ଏକ ସହର । ଏହା ଏକ ପ୍ରାଚୀନ ସହର । ବ୍ରିଟିଶ ରାଜୁତି ସମୟରେ ଏହାର ତପ୍ତର୍ଜ୍ୟ ଯୋଗୁଁ ଏଠାରେ ବୃହତ ରେଳ ଷ୍ଟେସନ ସ୍ଥାପନ କରାଯାଇଥିଲା । ଏହି ସ୍ତେତୀୟନ 1862 ମସିହାରେ ସ୍ଥାପିତ ହେଇ ମାଳ ଯାତାୟତ କ୍ଷେତ୍ର  ରେ ଦକ୍ଷିଣ ଭାରତରେ ଅଗ୍ରଣୀ ଭୂମିକା ନେଇଥିଲା । ଏହି ଷ୍ଟେସନ ଚେନ୍ନଇ ସେଣ୍ଟରକ ରେଳ ଷ୍ଟେସନରୁ ମଧ୍ୟ ପୁରାତନ । .
ଆଧାର
ଶ୍ରେଣୀ:ତାମିଲନାଡୁର ସହର